open-index/open-wikipedia-markdown huggingface dataset:
鄭正鈐

**鄭正鈐**（臺灣話：Tēnn Tsìng-khiâm，）係臺灣政治人，第10屆中國國民黨立法委員，做過新竹市議員、國民黨中央委員、國民黨中央組織發展委員會副主任委員，同埋係國民黨次級團體五六七大聯盟嘅成員。喺2020年成功當選立法委員。

## 關注事件
鄭正鈐任內關注嘅事件包括柬埔寨人口販賣事件影響台灣人、中天新聞台未能獲得續牌事件、蔡英文學位門等。另外，喺2021年6月嘅武漢肺炎疫情期間，佢亦參與協調吳宗憲捐贈快篩試劑。

就台灣人赴柬埔寨求職被騙嘅情況，鄭正鈐曾經同其他立法委員一齊前往柬埔寨，以國會外交名義進行交涉，成功救出一名台灣人。佢亦強調警察應該積極建立各種民間同官方合作嘅救援管道。

就中天新聞台未能獲得續牌事件，鄭正鈐曾經公開批評民進黨，表示要聲援新聞自由。

## 參選記錄
### [[2004年中華民國立法委員選舉]]

### [[2014年中華民國直轄市議員及縣市議員選舉|2014年新竹市議員選舉]]

### [[2016年中華民國立法委員選舉]]

### [[2018年中華民國直轄市議員及縣市議員選舉|2018年新竹市議員選舉]]

### [[2020年中華民國立法委員選舉]]

## 趣聞
鄭正鈐參與咗2020年新竹市立委選舉，佢嘅競選對手鄭宏輝係佢嘅新竹高中同班同學。
## 爭議
### 財務狀況涉大量欠債被質疑
2020年鄭正鈐參選新竹市立委期間，競爭對手，時代力量候選人高鈺婷指控佢存款係0元，每個月卻要還40幾萬嘅貸款，而且有53筆嘅官司，欠債超過3,000萬。高鈺婷質疑佢以市議員每月12萬嘅收入，根本還唔起債，懷疑佢可能要透過擔任公職來賺錢，甚至可能涉及財產申報唔實。另一個競爭對手民進黨嘅鄭宏輝亦對佢嘅債務狀況有質疑。鄭正鈐回應話有關債務係因為投資，佢自己都係受害人。
### 論文被指抄襲
時代力量前立委黃國昌曾經指控，鄭正鈐嘅博士論文涉嫌違法抄襲。佢話鄭喺當議員嘅期間喺中華大學發表嘅博士論文，好多都係抄襲同一位指導教授，而呢位教授係胡秀媛，佢係一年前畢業嘅學生。呢篇64頁論文入面，有19.5頁同胡秀媛嘅內容雷同。鄭正鈐嘅論文口試委員，竟然就係胡秀媛嘅老公邱紹一鄭正鈐當時承認，佢同胡引用同一組數據。

至2022年，時代力量議員參選人陳志明再度質疑鄭正鈐抄襲論文，從文獻分析到研究內容，甚至問卷調查都有相當高的雷同度，佢打算具名向中華大學檢舉呢個事。不過，中華大學召開咗審議委員會，指論文抄襲嘅指控冇成立。

### 連署提案刪不合理藝文紓困經費
武漢肺炎疫情期間，民眾受到影響，國民黨立委葉毓蘭、林思銘、鄭正鈐同李德維等4位立委提議刪減文化部編列的補助費，總共3億9,047萬5,000元。呢個提議引起咗藝文界強烈嘅不滿。
### 被指控經常會見中共統戰部官員違犯《反滲透法》
2020年中華民國立法委員選舉前夕，鄭正鈐被揭發以唔同身份掩護住，經常往來中國，除咗新竹市議員之外，仲有社區大學理事長、國民黨青年部副主任等好多身份。同時，佢亦經常喺北京、上海、天津、深圳出入，同中共統戰部嘅官員見面，被指違反咗《反滲透法》。

### 被指涉及性騷擾及吃案
2023年6月，鄭正鈐被男記者指控喺餐敘上面對他摳手性騷擾，男記者向國民黨進行申訴，而國民黨喺6月21號宣布簽結，事後卻被爆出其實申訴人未簽字同意，引發吃案疑慮。鄭正鈐之後否認性騷擾指控，國民黨否認吃案。

### 2025年被檢控
2025年，因為涉嫌接受中資選舉、洩漏政府資訊等，佢被列為他字案嘅被告。

## 其他事件
喺第9屆中華民國立法委員選舉期間，激進親中派中華統一促進黨莊永彰曾經對鄭正鈐捐贈政治獻金，違反政治獻金法第7條第1項第5款規定，結果莊被罰款4萬蚊台幣。

## 參考

類:中華民國立法委員
類:中國國民黨黨員
類:國立政治大學舊生
類:新竹人
正鈐
柯建銘

**柯建銘**係台灣嘅政治人物，屬於民主進步黨。佢擔任過第2至第10屆立法委員，同埋第5至第10屆民主進步黨立法院黨團總召集人。佢係民進黨嘅創黨黨員之一，之前亦係民進黨福利國連線嘅成員。佢亦曾經擔任過民進黨第11屆同第13屆嘅代理黨主席。而家佢係立法院當中最資深嘅立法委員。
呼格

**呼格**（）係文法格嘅一種，表示隻名詞係畀人用緊嚟稱呼某人。

英文同法文技術上冇呼格，但係仍然有呼格記號，就係名詞前面嘅 （法文 ）， 同名詞成組仍然叫做 ；爾個  有時譯做 ｢噢｣，其實係錯嘅，因為中文稱呼人唔會用 ｢噢｣。

## 睇埋
*變格
方位格

**方位格**（）係文法格嘅一種，表示隻名詞係某啲時間或者空間上嘅位置。有啲語言（例如芬蘭文）可以有多過一種方位格。

## 睇埋
*變格
工具格

**工具格**（）係文法格嘅一種，表示隻名詞係畀某啲人攞嚟做工具。

## 睇埋
*變格
安德魯·蘭布魯

**安德魯·蘭布魯**（Andrew Lambrou，1998年5月25號 - ）係澳洲嘅歌手。佢代表塞浦路斯參加咗2023年歐洲歌唱大賽。
## 早年生涯
安德魯·蘭布羅（Andrew Lambrou）係喺1998年出世嘅，佢嘅家庭係希臘塞浦路斯人。佢其中一位爺爺喺塞浦路斯嘅帕福斯（Paphos）嚟㗎，同時佢亦有希臘利姆諾斯島（Lemnos）嘅血統。
## 參考
標記詞

（，）係文法上嘅一個概念。

有唔少語言都會用  嚟低「呢隻呢隻字屬邊款文法格」。首先，可以想像以下呢啲廣東話句子：



喺最頂嗰行「魚蛋」嘅例句當中，兩句句子都係成**名詞-名詞-動詞**噉嘅基本結構，當中一句係**我**帶頭**粒魚蛋**跟住，另外嗰句係**粒魚蛋**帶頭**我**跟住，但喺廿一世紀初嘅廣東話入面，兩者都成功表達到「食嘢嘅係**我**，被食嘅係**粒魚蛋**」噉嘅意思。淨低啲例句都係同一道理。噉係因為**將**同**呢**扮演咗  噉嘅作用－根據廣東話嘅慣例，
*如果一句句子成**名詞 1-將-名詞 2-動詞**噉嘅結構，名詞 1 係 S 而名詞 2 係 O；而
*如果一句句子成**名詞 1-呢，-名詞 2-動詞**噉嘅結構，名詞 2 係 S 而名詞 1 係 O；
所以聽或者睇句子嘅人，能夠輕易噉得知邊隻字係 S 邊隻字係 O。

好似「**將**」同「**呢，**」噉「掕住隻字，表示嗰隻字嘅文法功能係乜」嘅形態素，就係所謂嘅  。而雖然呢度用咗廣東話做例子，但會用  嘅語言，遠遠唔淨只有廣東話，好似係標準官話、客家話、韓國話、日本話同南美嘅奇楚華話... 等嘅好多語言，都有用到  或者類似嘅嘢。
## 睇埋
*文法格
*語序

## 攷
阿拉伯字母鍵盤

**阿拉伯字母鍵盤**（, *lawḥat al-mafātīḥ al-`Arabīyyah*）係用嚟打阿拉伯字母嘅鍵盤。所有阿拉伯字母鍵盤都含有阿拉伯字母同埋拉丁字母。由於阿拉伯文係由右寫到左嘅，所以當你用阿拉伯字母鍵盤打字嗰陣，字母出現嘅次序就會由左到右變成右到左喇。

## 佈局

### 阿拉伯字母打字機
阿拉伯字母打字機首先係由敘利亞藝術家同發明家 塞利姆·希比利·哈達德攞到專利。三個月之後，即係 1899 年 12 月 1 號，菲利普·維克德 (Philippe Waked) 申請咗一項英國專利，佢係第一個用阿拉伯文打文件嘅人。呢兩項專利都喺 1919 年到期，促使埃及同埋外國嘅大規模生產。

### MSX 阿拉伯字母鍵盤

### IBM PC 阿拉伯字母鍵盤

### [[Macintosh 電腦|Mac]] 阿拉伯字母鍵盤

### [[Ubuntu]] 阿拉伯字母鍵盤

*

## 參考文獻


## 出面連結
屬格

**屬格**（）係名詞嘅其中一格。簡化講，語法格係指名詞要視乎佢喺語句入便扮演咩角色嚟變樣，而屬格就係指緊名詞「擁有者」嘅角色嗰時要變嘅樣。用粵語做例，**阿珍部手機爛咗**呢句說話之中，**阿珍**就係處於屬格個位。

對屬格等語法格嘅分析，傳統用於歐洲語言。例如英文喺一般情況下，男性嘅第三人稱代名詞係 **he**（近似）但假如語句中嘅男性佢扮演「擁有者」嘅角色嗰陣，就唔係用 **he** 而係要將隻詞變做屬格形態 **his**，例如想講**佢本書唔見咗**：
:錯誤例子：**He** book is missing.
:正確例子：**His** book is missing.
喺呢度 **his** 就係由原格嘅 **he** 轉做屬格形態 **his**，用嚟表示**佢嘅**噉嘅意思。就算講嘢嗰方唔使用屬格，聽嘅人依然可能聽得明佢想講乜，但講出嗰句說話就會錯語法。某啲語言（例如拉丁文同俄羅斯文）甚至語序唔重要，靠格嘅變化嚟表達邊樣嘢屬於邊個。

## 基本概念

用英文做例。廿一世紀初嘅英文已經演變到冇咩格詞形變化可言，得返代詞等少數嘅詞語會有格詞形變化：
#**This is him.**
#:→ 粵譯：「呢個係佢。」（賓格）
#**This is his dog.**
#:→ 粵譯：「呢隻係佢隻狗。」（屬格）
响句一當中，**he**（**男性佢**）係句子賓語；而句二入面，**his**（**男性佢**嘅屬格形態）就表示**佢嘅**。即係話英文中嘅**男性佢**要按照「係主語、賓語定係表示擁有」而變樣——做主語用 **he**，做賓語用 **him** 而表示擁有就用 **his**。

屬格（歐文簡寫 ）係語法格一種，用嚟標記某個名詞係用嚟修改第個名詞嘅，而喺歐洲語言中，常見嘅係行先嗰個名詞「擁有」跟住佢後面嗰個名詞，簡單講屬格嗰個就係「擁有者」嘅名詞。事實係第啲歐洲語言仲有更複雜嘅屬格變化，諸如拉丁文、德文等英文以外嘅日耳曼語言、以至捷克文同俄羅斯文等嘅多種斯拉夫語言，唔淨只係代名詞有「做主語做擁有者，隻詞會唔同咗樣」嘅情況，所有名詞都有噉嘅情況。

所謂擁有未必真係擁有，而係可以係第種關係。例如，如果用現在分詞將一句句子變成名詞短語，原句嘅主語喺德文會變屬格；英文本來都係一樣，但係而今喺非正式場合好多時都係變賓格而唔係變屬格。

喺某啲語言（例如芬蘭文）中，詞根嘅基本形式可以唔係主格而係屬格。

## 漢語實例
傳統上，語法格相關嘅分析主要係用於印歐語言嘅。不過好似粵語同官話等嘅漢語都有類似屬格嘅結構。
### 嘅、的句
漢語中嘅屬格擁有關係一般由以下三個部分組成：
:擁有者 + 屬格標記 + 被擁有者
例如喺粵語入便，最常見嘅屬格標記係**嘅**一詞，例如**我嘅志願**作「我所擁有嘅志願、屬於我嘅志願」噉解，結構係**我**（擁有者）**嘅**（屬格標記）**志願**（被擁有者）。呢種結構同官話中嘅**的**結構高度相似：
:**我的志願**（普拼：）
意思基本上等同粵語**我嘅志願**，結構係**我**（擁有者）**的**（屬格標記）**志願**（被擁有者）。

### 量詞活用

除咗**嘅**、**的**呢種「標準」做法外，粵語仲可以直接用量詞表示擁有，而唔使**嘅**。例如以下用普通嘅量詞：
:**我隻狗**  
意思係指「我所擁有嘅狗」，結構係：**我**（擁有者）**隻**（量詞充當屬格標記）**狗**（被擁有者）噉嘅樣。同樣嘅構造仲可見於**我部手機**（我所擁有嘅手機）、**阿苹件衫**（阿苹所擁有嘅衫）同埋**阿明架私家車**（阿明所擁有嘅私家車）等嘅名詞短語。量詞**啲**亦有類似功能，仲可以進一步標示被擁有方數量多過一個：
:**我啲書**
係指「我所擁有嘅書」而呢啲書數量超過一本。例句仲有**你啲同事**、**佢啲仔女**等等，都係將擁有者（你、佢）同被擁有者（同事、仔女）用**啲**一詞連接起嚟，表示屬格噉嘅關係而被擁有方數量多過一個。量詞扮演屬格標記噉嘅作用，係有粵語特色嘅用法，能夠令語句簡化。

## 其他語言
### 印歐語言
以印歐語言嚟講，英文被指係喺語法方面有高度嘅簡化。廿一世紀初嘅英文整體上冇咩格變化可言，但仍然保留咗屬格嘅基本用法。屬格常用嚟表示擁有、隸屬或者類似嘅關係，一般名詞主要透過兩種方式表達：
*加 's（例如：A-ming's book 表示**阿明嘅書**）
*用 of 結構（例如：the color of the sky 表示**個天嘅顏色**）
以 's 結構為例，以下係一句簡單嘅英文語句，當中用咗屬格標示物件嘅擁有者：

:
句中嘅 **friend's** 就係屬格形式，表示**本書係由朋友擁有嘅**。除咗加喺人名或代名詞後，英文嘅 's 有時亦可以加喺時間詞（例如 today's news 表示**今日嘅新聞**）或者抽象概念（例如 the company's policy 表示**間公司嘅政策**）後面。使用得宜可以令句子更簡潔、更清晰。

### 其他語言
其他非印歐系嘅語言，都會有方法表示屬格或者類似嘅嘢。

日語都有方法標示擁有者同被擁有者之間嘅關係。日語中最常見嘅屬格標記係助詞（近似）句法上擺喺擁有者後，被擁有者前，形成以下結構：
:擁有者 + の + 被擁有者
例如：
:**わたしの車**（日羅：）
結構係**わたし**（我，擁有者）**の**（屬格標記）**車**（車，被擁有者）。呢個構造喺語法功能上，同粵語嘅**我架車**或者官話嘅**我的車**高度類似。**の**除咗可以表示擁有關係，仲可以用嚟連接形容詞同名詞、表達所屬分類、材料來源... 等等，係日文文法入面一個極之常用而多功能嘅元素。

## 睇埋
*主格
*賓格
*與格
*變格
*下位詞

## 註釋

## 引咗
易通行

**易通行**（）係香港運輸署旗下由快易通營運嘅自動道路繳費系統，呢個系統由2023年5月7號起陸續喺香港各隧道嘅收費站投入使用。呢項智慧出行措施讓駕駛人士可以透過繳費貼遙距繳交隧道費，唔使喺收費亭停車或排隊畀錢，從而令到道路更加暢順。「易通行」服務將會取代傳統「人手收費亭」同「快易通」行車道。當隧道實施「易通行」之後，有關隧道嘅收費廣場同所有收費亭將會停用並移除。

## 運作
車主將繳費貼貼喺車輛擋風玻璃上之後，通過無線射頻識別技術（RFID）同自動車牌識別技術，讓隧道現場設備讀取貼喺車輛擋風玻璃繳費貼嘅資料或擷取車輛嘅車牌影像，辨識車輛登記號碼，然後系統會自動喺預設嘅繳費戶口中扣除隧道費。如果車主未有使用「易通行」，當車輛經過收費隧道嘅時候，系統會辨別車牌號碼，車主需要喺寬限期之內補交隧道費。

## 易通行優點
*唔使停車
*唔使排隊
*唔使月費
*唔使轉線

## 服務道路

## 出面網頁
* 易通行
法與情

《**法與情**》（）係香港MakerVille出品嘅電視劇，由謝安琪、葉璇、余安安、陳靜、陳秀珠、陸駿光、李芯駖、岑珈其、林耀聲、關智斌、賈曉晨、劉浩龍主演，蘇永康、劉美娟特別演出，鄭浩南友情演出。套劇喺2023年12月18號到2024年1月12號逢禮拜一到五21:30 - 22:30喺ViuTV播出，大結局喺2024年1月13號禮拜六20:30 - 21:30播。

## 劇情大綱
套劇主要分為兩部份，前半部份（第1-10集）主要圍繞一宗單親媽媽同人爭執時對方跌倒死亡而被控誤殺嘅案件；後半部份（第11-20集）主要圍繞為六年前一間藥廠嘅抗腦退化藥出問題控告藥廠失敗嘅案件重新翻案，當中牽涉一宗桃色詐騙案，當事人亦同藥廠案有關。

## 角色
### 主要角色
*謝安琪 飾 郭恩琪（Angel）
*葉璇 飾 范雪娜（Dora）
*余安安 飾 石琪
*陳靜 飾 炎麗珊（Lisa）
*陳秀珠 飾 呂月明
*陸駿光 飾 高文卓（Manson）
*李芯駖 飾 徐淑喬（Suki）
*岑珈其 飾 Benni Wong
*林耀聲 飾 Jonny
*關智斌 飾 陳志高（Hugo）
*賈曉晨 飾 錢莉莉（Lilian）
*劉浩龍 飾 羅再生（Roger）

### 常設角色
*鄭融 飾 Purple
*黎紀君 飾 Coey
*鍾浠文 飾 Joyce
*鍾嘉駿 飾 CY
* 飾 梁麗娟
*張立基 飾 申永全
*陳妃頤 飾 崔詠欣
*顏柏霖 飾 高俊逸（Lucas）

### 其他角色
#### 誤殺案
*郭奕芯 飾 胡敏兒（Mandy）
*徐浩昌 飾 方仕文
*陳偉雄 飾 張振揚
*李凱賢 飾 李富貴
*蘇宸褕 飾 何細強
*鄭伊琪 飾 袁莎華（Sara）
*高翰文 飾 文法官

#### 藥廠案
*蘇永康 飾 林大狀
*劉美娟 飾 廖法官
*秦楚瀅 飾 Janet（林大狀助手）
*鄭浩南 飾 周鴻英
*吳文忻 飾 Ceci
*朱天 飾 蔣啟華
*鄒文正 飾 阿風
*魯文傑 飾 蔣萬山
*張敬仁 飾 趙婉燕

#### 其他
*沈震軒 飾 江大狀（第1、8集）
*周志輝 飾 Robert（第1集）
*麥子樂 飾 崔家明（第4集）
*孫佳君 飾 Kitty（第7集）
*吳浩康 飾 方大狀（第7集）
*張凱娸 飾 少女郭恩琪（第12集）
*唐浩然 飾 少年高文卓（第12集）
*陳桂芬 飾 簡法官（第13-15集）
*陳意嵐 飾 李嘉文（第14、15集）

## 每集一覽

## 歌

## 軼事
*呢套劇係繼前一套劇《社內相親》後，再度用翻播網上節目《製作中》替代正式製作特輯，喺12月16號禮拜六23:40-23:45同12月17號禮拜日 23:25-23:30 播。
*演員黎淑賢喺呢套劇播映期間自殺身亡，而呢套劇係佢唯一參演嘅ViuTV電視劇兼遺作。當佢第16集再度出場時，片尾演出名單佢個名亦加咗示亡號以表懷念。
*呢套劇嘅法庭戲被指有唔少唔合理同有違現實嘅地方，其中最明顯嘅係「藥廠案」後期出現嘅集體訴訟 —— 現實上香港法律改革委員會雖然早喺2009年提出引入集體訴訟制度嘅建議，但到劇集首播嘅2023年依然未有落實推行，所以劇集入面出現嘅集體訴訟制度純屬虛構。
*根據電訊盈科嘅2024年中期報告，呢套劇係ViuTV 2024年上半年收視最高嘅原創節目，收視3.8點。

## 節目調動
*2024年1月1號：由於19:30-00:10轉播《2023年度叱咤樂壇流行榜頒獎典禮》，呢套劇嗰日停播，第20集大結局順延1月13號禮拜六20:30-21:30播。

## 參考

## 出面網頁
*ViuTV：法與情
* MakerVille：法與情
*
*ViuTV：製作中（第41集）- 直擊阿Kay 芯駖Jam歌現場
*ViuTV：製作中（第42集）- 晴天娃娃失效！劇組面對極端天氣！
*ViuTV：製作中（第43集）- 實景法庭
*ViuTV：製作中（第44集）- 淚崩！阿Kay為劇集無懼艱辛
*ViuTV：製作中（第57集）- Kenny本色出演萬人迷
*ViuTV：製作中（第59集）- 全場嗌救命！極限高溫挑戰
*ViuTV：製作中（第61集）- 花絮終極合集！阿Kay大跳開心舞

## 電視節目變遷
減色法

**減色法**係指透過將唔同顏料或者染料溝埋一齊，而達致溝出另外嘅第啲色；喺光學嘅角度，將一隻顏料或者染料溝落第隻度，係令額外嘅色光被吸走，亦即係減去某啲波長嘅光，所以叫減色法。畫畫同印刷用嘅都係減色法。

有啲色用減色法會溝唔出，呢啲叫原色，通常講有三種，叫減色法三原色，喺視覺藝術傳統上叫紅黃藍，但係喺光學同印刷會準啲咁叫佢做青、桃紅同黃；三原色溝埋，理論上應該會吸走所有嘅色光，即係理論上應該係黑，但係因為顏料同染料都唔係純色，黑其實唔會溝得出。亦有畫家認為真嘅黑色畀人嘅感覺太死，唔鼓勵用黑色顏料，而係鼓勵用互補色對撞而溝出唔係純黑嘅黑色效果，亦有鼓勵用最少嘅顏料組合溝出心目中想要嘅色，避色用太多顏料令顏色變死，所以亦唔鼓勵下下用三原色溝色，而係盡量用現成嘅色。

因為黑色溝唔出，同其他原因，印刷用嘅其實唔係三原色，而係 CMYK 四種油墨，叫四色印刷，係印彩色嘅標準方法，不過雖然四色印刷係標準，喺某啲情況亦會用到其他嘅色嚟做減色，例如理想印刷一般都唔會用標準嘅四色油墨，或者彩通有好多四色以外嘅其他色油墨，又或者彩色噴墨打印機亦通常唔會淨係用四色，前者冇意圖溝任意色，但係後兩者嘅目的係要溝色準過四色印刷。

相對於減色法嘅係加色法。

## 攷
楊文科

**楊文科**（海陸腔客家話：rhong vun koˋ；四縣腔客家話：iongˇ vunˇ koˊ，1951年3月22號－）係中華民國政治人，而家係新竹縣縣長，屬於中國國民黨。佢出生喺新竹縣峨眉鄉。

## 生平
* 1976年公務人員普考及格，分發至臺北市政府地政處。
* 1977年公務人員台灣省地方特考及格，分發至新竹縣政府地政科地價股擔任科員，歷時3年4個月。
* 1980年7月，商調至新竹科學工業園區管理局擔任科員，並一路升任專員、科長、專門委員、組長、主任秘書等職務，歷時23年。
* 2003年3月，奉派調中部科學園區開發籌備處擔任副主任、代理主任、主任等職務。
* 2007年3月，擔任首任中部科學工業園區管理局局長，2013年9月辦理退休，公務員生涯共計37年。
* 2013年9月，擔任新竹縣政府邱鏡淳縣長辦公室主任。
* 2014年8月，擔任新竹瓦斯股份有限公司總經理。
* 2015年1月，擔任新竹縣政府秘書長。
* 2016年7月，擔任新竹縣政府副縣長。
* 2018年6月13號，佢獲國民黨徵召參加新竹縣縣長選舉；同年7月31號，佢辭去新竹縣副縣長嘅職位。去到11月，佢成功擊敗民國黨嘅徐欣瑩同民主進步黨嘅鄭朝方當選，同年12月25日就職。
* 2022年11月，喺九合一選舉入面，成功以63.36%嘅得票率連任新竹縣縣長。

## 選舉

## 爭議
### 生命紀念園區地點爭議
由2022年開始，新竹縣政府有個計劃喺湖口鄉興建一個縣立嘅生命紀念園區，不過受到當地居民嘅反對。因多次抗議未果。佢哋多次發起抗議行動，但都唔能夠成功。所以，新竹縣反生命園區自救會喺2023年4月開始籌備要彈劾楊文科。
### 被指控包庇豐邑建設

2023年4月27號，新竹縣竹北市豐采520建案工地旁道路爆出坍塌事件，承建商豐邑建設去到5月10號被政府要求停工10日交出修正案，但限期未到，豐邑建設就已經有吊車進入工地裡面運作，被質疑係毀屍滅跡。時代力量立委王婉諭質疑，豐邑建設係咪得到新竹縣政府護航，要求政府進一步交代。另一時代力量立委邱顯智亦揭露，原來楊文科喺2022年選舉，收咗豐邑建設合共87.7 萬嘅政治獻金，其中包括楊文科位於竹北市光明六路東二段競選總部，豐邑建設嘅實物捐贈。

## 參考資料

## 出面網頁
*
*
*楊文科的Instagram
竹北市豐采520爭議

豐邑建設位於新竹縣竹北市嘅豐采520建案工地，曾經發生坍塌事件，另外環境評估問題亦引起爭議。

## 環境評估爭議
2018年6月，豐邑建設將原本的計畫從13層樓增加到35層樓。由於附近社區居民對安全性有所疑慮，他們組成了一個自救會，向環評機構提出相關問題，並提出替代方案以解決建築安全問題。然而，最終經過環評的審查後，計畫被通過了。新竹縣議員邱靖雅和逢甲大學都市計畫與空間資訊系教授高孟定都對結果提出了質疑。而去到2023年4月，工地發生坍塌事件，時代力量立委邱顯智亦再次質疑，點解當時環評會獲得通過。

## 2023年4月坍塌事件
2023年4月27號，鄰近莊敬六街發生道路坍塌，現場甚至影到，有一架特斯拉直接掉進坑洞。事件引起各界關注。

事件發生後，豐邑建設被政府要求停工，並且10日內交出修正案。

5月2號，新竹縣政府工務處長江良淵表示，根據違反建築法，對建商、營造商同埋監造建築師開出3萬元嘅罰款，因為涉及公共安全問題，案件已經交由新竹地檢署進行調查。

5月18號，豐邑建設被揭發交出修正案時限未到，就已經有吊車進入工地裡面運作，被質疑違反《市區道路條例》係藉著修復之名毀屍滅跡。工地嘅工人又透露，佢地實際上冇真係停工。豐邑建設發聲明解釋，話佢哋擔心再有天氣問題而令工地倒塌。新竹縣政府嘅工務處長江良淵之後講，佢地接到通報後，新竹地檢署已經封鎖咗工地。。

5月19號，竹北市長鄭朝方表示，因為人民安全考慮，市政府決定預防性封閉勝利一路、勝利二路同埋莊敬六街嘅人行道白線範圍，禁止人車進出。

### 外間反應

#### 時代力量
對於豐邑建設疑似毀屍滅跡行經，王婉諭質疑，豐邑建設係咪得到新竹縣政府護航，要求政府進一步交代。另一時代力量立委邱顯智亦揭露，原來縣長楊文科喺2022年選舉，收咗豐邑建設合共87.7 萬嘅政治獻金。

#### 民進黨
民進黨新竹縣議員歐陽霆質疑，相比起差唔多時間台中市發生塔吊掉落軌道嘅意外，台中市政府即時下令全面停工同埋開出百萬嘅罰款，楊文科對豐邑建設所作嘅懲處係不痛不癢。

## 參考


類:2023年臺灣
類:新竹縣
豐邑建設

**豐邑建設**係臺灣一間地產商，屬於豐邑機構旗下，董事長係劉樹居。

## 睇埋
*竹北市豐采520爭議

## 出面網頁
*官方網站

## 參考


類:臺灣公司
劉樹居

**劉樹居**係臺灣生意人，而家係豐邑機構同埋旗下豐邑建設嘅董事長。

## 早年事蹟
佢早年喺台中發跡，但喺2000年代初期就已經投資唔少位於竹北縣嘅土地，後來竹北商業活動日漸發達，佢亦賺到更多嘅錢。

佢曾經創立豪隆建設，但因為九二一地震，豪隆建設旗下東勢王朝項目，14樓高的大樓攔腰折斷，28人喪命，劉樹居被判刑3年出獄，之後佢再創立豐邑建設。

## 家庭

* 長女：劉純芳

## 參考來源


類:臺灣生意人
類:監躉
林思銘

**林思銘**（1966年3月16號出世），係新竹縣嚟嘅台灣政治人物，係中國國民黨嘅成員。佢畢業於中國文化大學法律研究所，而家擔任立法委員（第10屆；新竹縣第二選舉區），之前都喺新竹縣議會擔任第15到19屆議員。佢亦係明典法律事務所嘅主持律師。

佢一般被視為國民黨內親韓國瑜人馬。

## [[2020年中華民國立法委員選舉|第十屆立法委員選舉]]

## 爭議
### 指台灣對賣毒品判刑太重被批評
喺2020年選舉期間，當時身為新竹縣議員嘅林思銘疑似喺拜票場合講咗「賣一千塊嘅毒品，判佢七年，各位有道理嗎？」嘅言論，結果引起一啲網民嘅批評。
### 連署提案刪不合理藝文紓困經費
武漢肺炎疫情期間，民眾受到影響，國民黨立委葉毓蘭、林思銘、鄭正鈐同李德維等4位立委提議刪減文化部編列的補助費，總共3億9,047萬5,000元。呢個提議引起咗藝文界強烈嘅不滿。

## 參考
社內相親 (ViuTV)

《**社內相親**》（英文：***Business Proposal (HK version)***）係香港MakerVille製作嘅電視劇，買咗韓國SBS《社內相親》嘅版權翻拍，由盧瀚霆、陳漢娜、呂爵安、沈殷怡主演，羅家英特別演出。套劇喺2023年11月27號到11月24號逢禮拜一到五21:30 - 22:30喺ViuTV播出。

## 角色
### 主要角色
*盧瀚霆 飾 姜泰武（Timo）
*陳漢娜 飾 孫賀利（Hollie，化名孫美玲）
*呂爵安 飾 章成勳（Alfred）
*沈殷怡 飾 陳映書（Stephanie）

### 固定角色
*羅家英 飾 姜德權
*陳俞希 飾 呂伊婷（Edith）
*麥沛東 飾 桂彬（VIP）
*葛綽瑤 飾 金穎姿（Vincy）
*陳安立 飾 李民宇（Manson）
*歐陽偉豪 飾 孫仲楷
*盧覓雪 飾 韓美媚
*陳建博 飾 孫浩民
*張啟樂 飾 張寶文
*曹查理 飾 陳佳善
*蔡宛珊 飾 趙友晶
*余潔滢 飾 曾思敏
*潘雲峰 飾 湯興
*吳浩康 飾 何富全@《奮鬥吧！美玲》
*艾妮 飾 孫美玲@《奮鬥吧！美玲》
*陳穎妮 飾 GoFood食研部經理
*芸雅 飾 GoFood食研部經理
*尹嘉裕 飾 GoFood女職員
*陳澄騫 飾 大排檔老闆娘

### 其他角色
*伍國明 飾 林董（第1集）
*曾贊學 飾 明星凱源（第1集）
*陳伊霖 飾 韓國少女（第1集）
*嚴楚翹 飾 相親千金（第3集）
*陳彼得 飾 「星爸黑」老闆（第3集）
*千雪 飾 地產經紀（第3集）
*威浪 飾 威浪（第4集）
*邵子風 飾 神之漢堡老闆（第7集）
*鄭伊琪 飾 凱婷（第8集）
*陳安瑩 飾 Sister Joanna（第12-13集）

## 每集一覽

## 歌

## 獎
### [[觀眾在民間電視大獎2023]]
皆因提名好多，淨係列出入圍最後五強嘅單位。

## 軼事
*呢套劇係繼2021年《大叔的愛》之後，ViuTV第二套改編外國劇集嘅作品，亦係ViuTV頭一套改編韓劇嘅作品。
*呢套劇係繼《冰上火花》後，第二套MakerVille出品劇集未有安排喺首播前喺ViuTV播放正式製作特輯。不過喺首播前嘅11月25號禮拜六23:40-23:45同11月26號禮拜日 23:25-23:30，分別播返網上節目《製作中》第33、34集內容，分集標題分別係《社內相親 KISS篇》同《社內相親 親友篇》。呢個首創用《製作中》替代正式製作特輯嘅安排，喺之後首播嘅劇集（譬如《法與情》）沿用。
*播完第15集大結局後，第二日中午12:00喺ViuTV網站同流動應用程式發佈咗3集長1到4分鐘嘅「番外篇」（合共9分鐘），分別題為「餃子試伏日」、「表姊妹私怨前傳」、「《奮鬥吧！美玲》真 • 結局」。

## 註

## 出面網頁
*ViuTV：社內相親
* MakerVille：社內相親
*
*ViuTV：製作中（第32集）- 田牧CP合體親密感倍增 Anson Lo：Edan去完廁所唔洗手
*ViuTV：製作中（第33集）- Anson Lo Hanna當街激嘴 Shirley大爆Edan個嘴有XX味
*ViuTV：製作中（第34集）- 家英哥親揭回春秘密！！雪雪首見女婿火藥味濃？！AL霸氣護Hanna：妳有我OK！
*ViuTV：製作中（第35集）- EDAN踢爆一姐恨加床戲？！AL怒斥Hanna：同我除咗個XX佢！YOYO麥冬即席學跳Megahit！！
*ViuTV：製作中（第36集）- 開箱劇中Edan屋企！兄弟感情驚現危機？！ AL直言「好生外」
*ViuTV：製作中（第37集）- 情侶檔甜蜜上線 直撃 Hanna AnsonLo 約會現場
*ViuTV：製作中（第38集）- Edan為救Shirley瞓身狂砌糖兄 一窺E先生武打巨星育成之路
*ViuTV：製作中（第39集）- 霸氣壁咚Hanna 總裁恨將戀情曝光
*ViuTV：製作中（第40集）- Shirley竟因一事同曱甴做best friend？！Edan直呼OMG

## 電視節目變遷
社內相親

《**社內相親**》（， ）係韓國SBS製作嘅電視劇，2021年首播，由安孝燮、金世正、金旻奎同薛仁雅主演。
彭致豪

**彭致豪**係一位台灣時代力量政治人物，佢曾經代表時代力量參選2022年新竹縣議會選舉(第八選區竹東鎮、五峰)，可惜最終未能當選。依家係時代力量新竹縣黨部執行長、時代力量黨員代表 。因時常用手機看104找工作，因此被編為竹東閒人104號。

## 學歷

* 文化大學法律學系法學士
## 經歷

### 國會辦公室助理時期
佢曾經擔任立法院王婉諭國會辦公室法案助理，期間幫手處理咗好多議題，包括勞工工作年資遭業者不當移轉導致權益受損、台中市包租代管欠租金、扣押金爭議等案件。
### 新竹地區工作時期
喺離開國會之後，彭致豪嚟到新竹同新竹縣議員連郁婷一齊喺當地工作。之後佢亦擔任咗時代力量新竹縣黨部嘅執行長。

為咗擴大時代力量喺新竹縣嘅影響力同服務範圍，時代力量新竹縣黨部喺2023年4月29號開設咗竹東服務處。彭致豪話，只要有地方需要監督、有民眾有需要，時代力量一定會出現喺度。佢亦唔排除2024年立法委員選舉會參選新竹縣第2選區。時代力量竹東服務處開設後，會提供免費法律諮詢服務俾民眾，同時持續監督新竹縣政府嘅施政情況，特別關注新竹縣立生命園區、竹北市豐采520爭議等議題。竹東鎮長郭遠彰、竹北市長鄭朝方等多位民意代表都嚟到場祝賀。

## 政見
### LGBT議題
佢被視為對LGBT群體友善嘅政治人物，曾經表示支持政府持續進行公務人員同在地居民嘅性別意識培力，同埋希望公共空間對於多元性別族群更加友善。佢亦支持完善同性婚姻後嘅政府政策同行政規範，同時亦重視在教育層面教導尊重同認識同志。。
## 參考來源
論元

語言學上講嘅**論元**（；，可作）係指「幫一隻謂語完成佢意思」嘅語言元件。舉例說明，想像以下嘅句子：
:「阿媽炒咗啲飯。」
當中**炒咗**係句子嘅謂語，包括咗主動詞，表示句句子涉及嗰樣動作，但就噉**炒**一隻字（假設而家淨係講緊**炒**喺煮嘢食上嘅意思）仲需要掕隻名詞嚟表示「畀人炒緊嘅係乜」－而喺呢句例句當中，**啲飯**就係**炒咗**嘅論元。

## 睇埋
*文法格
*語序
*及物
議會-經理制政府

**議會-經理制政府**係主要兩種美國地方政府組成嘅方法之一，相對於市長-議會制政府。喺大部份有超過1萬2000人嘅城市度都會採用呢種制度嚟組成政府。

喺呢個制度入面，市政府嘅政策制定、立法、撥款同執行監督等權力係由一個由5至11位民選議員組成嘅市議會負責。市長喺呢個制度入面通常只有象徵性嘅職能，例如代表該城市對外，或者只係市議會嘅一個成員，通常都會兼任市議會議長。市政府嘅日常運作同執行市法規嘅權力則由市議會任命一位市經理或者類似嘅職位負責。市經理對市議會負責，佢嘅職責通常都會喺委任合約度詳細列明。理想嘅市經理最好係能力高、冇黨派嘅，但係實際上好難搵到呢樣嘅市經理。
## 睇埋
* 市長議會制政府
* 城市委員會制政府
* 政府委員會
* 聯邦制
* 海洋法系

## 參考文獻
羅拔·蕭拿

**羅拔·蕭拿**（，）係美國一個經濟學家。同尤金·法馬、拉爾斯·彼得·漢森共同獲得2013年諾貝爾經濟學獎。

## 參考資料
行銷漏斗

**行銷漏斗**（）係市場學上一種策略工具，用嚟描述消費者從初次認識某個品牌或者產品到最後購買呢個產品嘅成個過程。呢個模型將呢個過程視為「漏斗」，喺進入下一階段嘅時候，可能會有消費者退出，所以每進一步，消費者嘅數量都會變少，形狀就好似漏斗咁。

傳統嘅行銷漏斗分為五個主要階段：認知、興趣、考慮、意願同埋購買。每一階段都有對應嘅行銷策略嚟引導消費者進入下一階段。例如，廣告同埋公關活動可能會用嚟提高消費者嘅認知度，而折扣同埋優惠可能會用嚟刺激購買行為。

行銷漏斗模型有助於企業了解消費者嘅行為模式，同時喺行銷漏斗嘅唔同階段制定相應嘅行銷策略。但係，呢個模型唔係完美無缺，佢假設消費者嘅行為係線性嘅，但實際上消費者嘅行為受好多因素嘅影響，例如個人喜好、文化背景同經濟狀況等等。

就算有呢啲限制，不過行銷漏斗仍然係行銷學入面嘅一個重要概念，同時廣泛被用嚟評估同改善行銷策略。。
## 參考
嘉芙蓮何高

**嘉芙蓮何高**（，英文：Kathleen Courtney Hochul，），係美國嘅政治人物，而家嘅紐約州州長，喺2021年8月24號就任。因為前州長安德魯葛謨爆咗單性醜聞而喺24號劈炮唔撈，佢就繼任做咗紐約州第一位女州長。

## 拎
鄭麗麗

**鄭麗麗**（，）係香港女配音員，任職過香港無綫電視，至2023年9月離職。

## 個人生活
鄭麗麗男朋友陳欣都係配音員。

## 出面網頁
*

麗麗
朱羅王朝

**朱羅王朝**（），又嗌**注輦**（），係10世紀至13世紀嗰陣出現喺印度半島嘅古國，即係而家嘅淡米爾納德邦。朱羅王朝最早起源喺高韋里河流域。呢個王朝嘅統治者仲試過征服印度半島南部，吞咗斯里蘭卡，佔領埋馬爾代夫，甚至仲入侵到馬來群島。之後，呢個王朝喺13世紀開始越嚟越弱雞，最後畀潘地亞王朝冚佢旗。

## 同[[宋朝]]嘅關係
朱羅王朝同宋朝關係不知幾好，舊時朱羅王朝仲試過嗌人嚟朝貢畀宋真宗。宋元時期，注輦國同中國甚至有交通來往𠻹。喺宋代《嶺外代答》、《諸蕃誌》呢啲古籍都有噉嘅記載。由中國出發去注輦，可以喺泉州搭海舶，到咗故臨再轉搭小船；由蒲甘出發都得。

## 睇埋
*《宋史/卷489》，出自脫脫《宋史》
*《明史卷三百二十五》，出自《明史》

## 攷
潘地亞王朝

**潘地亞王朝**（，淡米爾文：பாண்டியர்），係前4世紀至14世紀嗰陣出現喺南印度嘅一個有好耐歷史嘅淡米爾王朝。

## 睇埋
*朱羅王朝

## 拎
*
帕拉華王朝

**帕拉華王朝**（，275年-897年），《舊唐書》譯做**拔羅婆**（），係3世紀至9世紀嗰陣出現喺南印度嘅一個王朝，喺宗主國百乘王朝衰退之後逐漸崛起。呢個王朝試過統治泰盧固地區同埋北部淡米爾地區600年咁耐。帕拉華王朝成日同北部巴達米地區嘅遮婁其人同埋南部嘅淡米爾王朝朱羅、潘地亞打仗，卒之喺9世紀畀朱羅王朝冚旗。

## 睇埋
*帕拉華文
*百乘王朝
*朱羅王朝

## 攷
建志補羅

**建志補羅**（，泰米爾文：காஞ்சிபுரம்，英文：Kanchipuram），係喺印度淡米爾納德邦嘅城市，舊時嗰陣係帕拉華王朝嘅首都，亦係梵文研究嘅重要中心之一。《大慈恩寺三藏法寺傳》卷四記載，唐三藏都有去過呢笪地方。

## 攷
連城廣場

**連城廣場**（）係一座位於香港港鐵東鐵綫沙田站上頭嘅建築物。佢係九廣鐵路公司（KCRC）開發同持有。佢連同地鐵站同埋新城市廣場連埋一齊，新城市廣場係沙田區最大嘅購物中心之一。

## 睇埋
* 香港商場一覽

## 參考

## 出面網頁

* Citylink Plaza, from MTRC
Biotherm

**Biotherm**（；）係法國嘅一個護膚品牌，佢喺1970年畀L'Oréal收購。

## 參考

## 出面網頁
*Biotherm法國官方網站 
*Biotherm美國官方網站 
*碧兒泉台灣官方網站 
**
*碧欧泉中国官方网站 
**
*Biotherm香港官方網站  
**
*BIOTHERM  
**
葉芷樺

**葉芷樺**（，）係香港新聞從業員，而家被派返內地。

## 簡歷
葉芷樺居住於將軍澳屋邨，曾經喺2006至2012年讀過景嶺書院，之後升讀嶺南大學修讀中文文學士課程。2012年9月到2017年11月做過幾份兼職，包括景嶺書院初中中英科補底班教學助理、《星島日報》市場策劃員、《灼見名家》教育同文化專題編輯。2020年8月到2022年6月又做過《香港財經時報》自由撰稿人、《香港經濟日報》國際版記者、Capital Link 旗下 Asia Financial 新聞組特約撰稿人同《中國日報香港版》撰稿員。另外，佢喺鳳凰衛視香港台做咗記者同主播（2020年12月到2022年7月）差唔多兩年，2022年7月加入無綫新聞台。初頭做港聞組記者，之後被派返內地。

## 備註

## 參考

## 出面網頁
* 
* 
*
廖淑怡

**廖淑怡**（，）係香港新聞從業員，而家係無綫電視翡翠台同無綫新聞台高級主播，兼任香港早晨主播，9月開始調職為港聞組記者。

## 簡歷
廖淑怡2016年路德會西門英才中學畢業，2020年香港浸會大學傳理學學士畢業。

廖淑怡曾經做香港有線電視新聞主播。2022年6月，網上流傳一張疑似時任有線新聞副總經理許方輝喺天星小輪攬女嘅相，事後許方輝因家庭原因辭職，而事件女主角曾被懷疑係廖淑怡，不過得到有線新聞及資訊總監關慧玲出面澄清唔關廖淑怡事。

廖淑怡2022年7月離開有線新聞，同年8月加入無綫新聞，初頭做無綫新聞台主播，之後做咗翡翠台同無綫新聞台高級主播，兼任香港早晨主播。

2025年9月，廖淑怡轉職為港聞組記者同時兼任普通話新聞記者，她轉職後同時客串天氣報告主持。

## 參考
5G (組合)

**5G**係一個非正式嘅香港女子組合，5位成員都係嚟自出身ViuTV選秀節目《全民造星IV》嘅MakerVille電視藝員合約女藝人。

組合頭一次演出係2022年11月25號ViuTV嘅「2023年節目發佈會」（之後剪輯成《ViuTV 2023》喺12月3號電視首播）以「**ViuTV妹豬Five**」名義做開場嘅跳唱演出，2023年6月13號以「**5G**」名義夥拍男子組合P1X3L喺臺灣臺北市頭一次境外演出，而成個過程安排喺同年8月嘅《全星暑假：P1X3L 5G上台計劃》播出。

## 沿革
早喺ViuTV 2022年1月同呢5位女藝人簽約嗰陣，坊間曾經有傳言ViuTV會仿效《造星I》喺主線組合「MIRROR」之外開設副線組合「ERROR」嘅做法，為《造星IV》嘅「COLLAR」開設副線組合「**DOLLAR**」，但最後未有成事。另外亦有一啲《造星IV》嘅支持者提倡將屬同一經理人管理嘅葛綽瑤（Yoyo）、許寶恆（Alice）、何洛瑤（sica）合組三人組合「**YOLICA**」，但同樣未有成事。

不過喺2024年9月，港鐵公司搵咗葛綽瑤、許寶恆、何洛瑤三位拍「港鐵45週年」廣告，用咗「YOLICA」個名稱呼佢哋，係「YOLICA」呢個名頭一次被正式使用。

## 成員

## 演出
**註：個人名義嘅影視作品演出，請睇吓成員嘅個人頁。**
### 電視節目（ViuTV）
*2022年：《ViuTV 2023》表演嘉賓
*2023年：《全星暑假：P1X3L 5G上台計劃》主持
*2024年：《造星唔造星？》第54-57集嘉賓
*2024年：《P1X3L 5G 八星賀歲》主持
*2024年：《周六食花生》第1集嘉賓
*2024年：《P1X3L 5G 上位計劃》主持

### 演唱會/音樂會

## 單曲
**註：個人名義嘅音樂作品，請睇吓成員嘅個人頁。**

## 參考

## 出面網頁
*
*
*
*
*
聖保羅藝術博物館

**聖保羅藝術博物館**（**Museu de Arte de São Paulo**，簡寫**MASP**）係巴西聖保羅一間藝術博物館，1947年開張，1968年搬去現址。
## 攷
搖滾名人堂

**搖滾名人堂**（**Rock and Roll Hall of Fame**）係美國俄亥俄州卡夫蘭一間博物館，用搖滾樂名人做主題，1983年開張。
國家藝廊

**國家藝廊**（**National Gallery of Art**），又譯**國家畫廊**、**國家美術館**，係美國華盛頓特區一間國立美術館，1937年開張。
現代藝術博物館

**現代藝術博物館**（**Museum of Modern Art**，簡寫**MoMA**）係美國紐約市曼克頓一間藝術博物館，用現代藝術做主題，1929年開張。

類:曼克頓
國立人類學博物館

**國立人類學博物館**（**Museo Nacional de Antropología**）係墨西哥墨西哥城一間國立博物館，用考古學同人類學做主題，1964年開張。
史密森尼學會

**史密森尼學會**（**Smithsonian Institution**）係美國一個半官方嘅博物館管理機構，1846年開張，總部喺華盛頓特區。
阿姆斯特丹國家博物館

**阿姆斯特丹國家博物館**（）係荷蘭阿姆斯特丹一間國立博物館，1798年決定起，兩年後喺海牙開張，1808年決定搬到阿姆斯特丹，之後搬過兩次，現址係1885年開張。

## 攷
加色法

**加色法**指用唔同色嘅光溝埋一齊，而溝出另外嘅第啲色。當中特定嘅紅、綠同藍用第啲光會溝唔出，叫加色法三原色或者光學三原色；以光學三原色做基礎嘅色彩數學模型叫RGB色彩模式。

相對於加色法嘅係減色法。
超級瑪利奧激戰前鋒

**超級瑪利奧激戰前鋒**（），係由任天堂開發足球嘅體育遊戲，2005年推出。

## 杯賽
*蘑菇杯
*花杯
*星杯
*庫巴杯
*超級蘑菇杯
*超級花杯
*超級星杯
*超級庫巴杯

## 場館
*皇宮花園球場
*中央管道球場
*地下競技場
*火山口球場
*康加體育館
*戰鬥圓頂球場
*酷霸王體育場

## 參考


## 出面網頁
*
*瑪利奧維基超級瑪利奧激戰前鋒
*超級瑪利奧激戰前鋒影片
班祖琴

**班祖琴**（）係種弦樂器，由非裔美國人喺18世紀發明。前身係一種西非弦樂器。

## 註
瑪利奧激戰前鋒充電

**瑪利奧激戰前鋒充電**（），係由任天堂開發足球嘅體育遊戲，2007年推出。

## 杯賽
*火焰杯
*水晶杯
*前鋒杯

## 參考


## 出面網頁
*
*瑪利奧維基瑪利奧激戰前鋒充電
*瑪利奧激戰前鋒充電影片
澳洲土著

**澳洲土著**（Aboriginal Australians）係指澳洲島同週邊嘅島（但唔包括托利斯海峽群島）畀歐洲人發現之前已經長住嘅原居民。佢哋同托利斯海峽群島嘅島民組成澳洲原居民（Indigenous Australians）。
陶笛

**陶笛**（Ocarina）係種管樂器，傳統係用陶泥整，歷史相當悠久，喺古中國同古美索美洲等文明都有出現。
特雷門琴

**特雷門琴**（Theremin）係種電子樂器，由俄羅斯音樂家特雷門喺1920年發明，係最早期嘅一種電子樂器。
翼琴

**翼琴**（Clavichord）係種鍵盤樂器，14世紀頭開始喺歐洲出現，被睇成鋼琴嘅其中一種前身。
趁而家去東京偷食...譜！

《**趁而家去東京偷食...譜！**》（）係香港電視廣播有限公司嘅飲食節目，《趁而家去台灣偷食...譜！》嘅姊妹作品，介紹日本東京食肆嘅食譜。節目喺2023年5月22號到5月31號逢禮拜一到五20:30到21:00喺J2播，由胡美貽、陳若思做主持。
## 每集內容

## 睇埋
*《趁而家去台灣偷食...譜！》
*《趁而家去大馬偷食...譜！》

## 出面網頁
*趁而家去東京偷食...譜！ | TVB 無綫電視

## 電視節目變遷
超級毛特兒大賽

《**超級毛特兒大賽**》（）係香港無綫電視一個用「寵物狗選美」做主題嘅節目，由2023年5月22號到6月9號逢禮拜一到五22:30到23:00喺J2台常規播出，而總決賽喺6月11號禮拜日21:00到22:30播出。節目由向海嵐、周奕瑋、黃嘉雯主持，招募咗16隻寵物狗競逐「冠軍毛特兒」。

## 每集一覽

## 出面網頁
*超級毛特兒大賽 | TVB 無綫電視

## 電視節目變遷
貝遊英倫

《**貝遊英倫**》（）係香港電視廣播有限公司製作嘅遊埠節目，由蔡思貝主持，喺2023年5月20號到5月27號逢禮拜六晚20:30－21:00喺翡翠台播。主持趁2023年英格蘭足總盃決賽之前遊覽英倫城市曼徹斯特同倫敦。

## 每集一覽

## 睇埋
*《貝遊歐洲‎》

## 出面網頁
*貝遊英倫 | TVB 無綫電視
工作暑熱警告

**工作暑熱警告**（）係香港暑熱指數高嗰陣（30或以上），由香港勞工處發出嘅警告信號，幫僱主為喺酷熱天氣下做嘢嘅僱員制定預防中暑嘅措施。警告分黃色、紅色、黑色三隻色，分別代表工作環境嘅熱壓力頗高（暑熱指數30到=34），會由香港天文台協助製作同傳送警告。不過勞工處嘅要求只係指引，係無法律效力嘅，就算僱主唔跟都唔算違法。
## 睇埋
*酷熱天氣警告
## 出面網頁
*香港勞工處：工作暑熱警告簡介
香港暑熱指數

**香港暑熱指數**（）係香港天文台製訂嘅天氣指數，根據「自然濕球溫度」、「黑球溫度」同「乾球溫度」綜合計算，綜合反映咗溫度、濕度、風速同太陽照射嘅影響，令市民了解炎熱天氣嘅情況。

香港天文台喺2014年開始推出香港暑熱指數，並喺2017年喺京士柏以外新增上水雙魚河嘅指數數據。

## 參考

## 睇埋
*酷熱天氣警告
*工作暑熱警告

## 出面網頁
*香港天文台：香港暑熱指數
比百美擦得甩原子筆

**比百美擦得甩原子筆**（**Erasermate**，喺歐洲、巴西叫做**Replay**）係1979年旗下推出嘅原子筆。 

第一代嘅擦得甩原子筆係可以換芯嘅，並且配有一粒可替換嘅擦膠。之後嘅第二代（）就變成即棄式，外觀普通擦唔甩嘅原子筆好似樣，不過粗少少，筆蓋頂部亦加咗粒黑色擦膠。擦膠大約闊5mm、長10mm，同一般HB鉛筆大細相若；擦膠雖然可以抆出嚟，但係要替換就唔係咁易。擦得甩原子筆有藍色、黑色、紅色三種墨水，而筆桿會用上同墨水相應嘅顏色。

1979年至1980年，比百美推出咗兩種旋轉伸縮式嘅擦得甩原子筆：TW200同TW400，分別賣7.50同9.50美金。

擦得甩原子筆嘅墨水用咗十幾年時間研發，含有，比一般原子筆墨水濃，故此墨水係加咗壓，確保能夠持續出墨，無咁易斷墨；亦都因為加壓墨水，同普通原子筆唔同，擦得甩原子筆可以垂直、上下倒轉咁書寫。

## 參考
臺灣親中共派

**臺灣親中共派**，指中華民國臺灣地區親近中國共產黨同中華人民共和國政府嘅團體同人士，佢哋支持中國統一。 中國共產黨依賴臺灣親中共派嘅支持，加埋嘅手段嚟威脅同臺灣開戰，同時提供商業同文化交流嘅機會。 

## 概述

臺灣親中共派大多主張「一個中國（中華人民共和國）」，俗稱「」。同主張「一個中國（中華民國）」嘅「藍統」唔同，前者主張中華人民共和國係中國嘅唯一合法政府，甚至認為中華民國係「阻擋統一嘅絆腳石」；後者主張中華民國係中國嘅唯一合法政府。一般嚟講臺灣極端嘅親中共派人數較少且受親中媒體支持。

2022年，局長表示，中國共產黨（CCP）響「」中向當地網絡名人提供培訓，以作政治宣傳。 

根據漢學家格里·格魯特 (Gerry Groot) 嘅講法，中共響香港「鞏固」一國兩制後，「響臺灣引起咗注意，令到少數臺灣親中共派嘅工作更加艱難，並加深咗其他人對中共承諾價值嘅懷疑」。 其他人都認為中共未能說服臺灣人。 

2023年，喺一份報告中表示，中共通過「」響臺灣嘅統戰力度正在增加。 

## 清單
### 親共政黨
* 中華統一促進黨
* （多數派系）
* 台灣人民共產黨
* （已解散）
* （已解散）
* （已解散）
* （已解散）
* 中國民主進步黨（已解散）

### 親共政治團體
* 中華愛國同心會
* 中華兩岸和平發展聯合會
* 藍天行動聯盟
* 

### 經常被指親共嘅政黨
* ：國民黨內部分裂漸趨嚴重，有親共嘅人，亦有堅持中華民國立場嘅人。
* ：兩岸立場係「兩岸一家親」。術語出自於中國共產黨總書記習近平任期中嘅講話。創黨主席柯文哲響引用時鬧出AB稿風波，哽咽話要自己一個人獨自面對。其後又將佢包裝成「一五新觀點」，用嚟反對「九二共識」。

## 睇埋
*
*

## 參考
經緯線 (電視節目)

《**經緯線**》（）係香港now新聞台為ViuTV製作嘅時事專題節目，2016年4月3號喺ViuTV首播，初頭播映時間係逢禮拜日19:00-19:30，2018年5月6號開始改做逢禮拜日19:30-20:00。而now財經台、now新聞台、now直播台（2021年起）亦會安排隔一個禮拜後播出。

除咗配合now新聞台嘅特備時事節目（譬如每年年底「大事回顧」系列）而要停播之外，如果撞正ViuTV需要安排節目調動，《經緯線》一般會安排提早一日喺禮拜六19:30-20:00播。

## 出面網頁
*ViuTV：經緯線
*Now新聞：經緯線
陳佩琪

**陳佩琪**（Peggy Chen，）係一位台灣醫生，前台北市長柯文哲嘅太太。佢喺澎湖縣出世，喺國立台灣大學醫學系畢業。佢嘅專業領域包括新生兒科、一般小兒科、小兒神經內科同兒童急救加護等。而家佢係台北市立聯合醫院和平婦幼院區嘅小兒科主任同埋專任主治醫師。
金色力量黨

**金色力量黨**係台灣一個解散咗嘅政黨，簡稱金力黨、G力黨、GPP或者69黨。呢個政黨係喺2020年1月19號由台灣前台北市議員童仲彥發起成立嘅，而王郁揚係末任黨領袖。
中國國家社會主義勞工黨

**中國國家社會主義勞工黨**（簡稱**國工黨**），係一個台灣嘅政黨，2019年12月18日創立，總部位於臺北市內湖區，由項豪擔任主席。佢哋支持台灣作為中國嘅一部分，宣稱支持中國國家社會主義，並反對資本主義。

## 參選紀錄

### '''2022年九合一選舉'''

* 台北市議員第一選區（北投、士林）：24號項豪得99票。

## 參考
合一行動聯盟

**合一行動聯盟**係中華民國嘅一個政黨，喺2018年11月27號成立。佢喺2020年嘅立法委員選舉度推出12個區域立委候選人，但全部都冇當選。而喺不分區立委方面，佢嘅政黨票得票率係0.1237%，未達到5%嘅不分區立委席次門檻。
安定力量

**安定力量**係喺2016年底成立嘅中華民國政黨，由教會系統所發起，主席係曾經到基督教台北豐盛教會講道嘅孫繼正，秘書長係信望盟立委參選人同旌旗教會嘅游信義。不過，呢個政黨喺2022年8月15號解散。
有線新聞主播跳舞片段風波

2023年5月，有線新聞嘅梁思齊同余茵娜決定離開有線新聞。而喺最後一個工作日，兩位女主播同陳凱筠、羅添盈同埋郭希琳喺有線新聞錄影廠跳舞，仲影咗段片留喺IG分享。片段出左街之後，網民反應不一，又引嚟一啲爭議，有線高層唔開心，所以涉事主播緊急刪除咗片段，有啲傳媒人亦批評女主播做法，但係亦有人聲援佢哋，反而質問有啲人點解對於未經諮詢或香港人同意嘅《港版國安法》落實之下，新聞自由崩壞呢啲更大嘅問題反而唔出聲。

## 經過
2023年5月6號，有線新聞部嘅主播梁家正、余茵娜同梁思齊離開，佢哋一班主播暫時唔再保持平日嘅嚴肅形象，展現開心活潑嘅一面，甚至組成咗個「主播女團」，喺錄影廠新聞佈景面前一齊大跳韓團人氣女團BLACKPINK成員Jisoo 單唱《FLOWER》嘅「開花舞」。3個人仲收到同事送嚟自製嘅花束、紀念卡同埋有佢哋樣貌嘅攬枕。大家都係錄影廠度搞派對，新聞部唔同主播包括梁家正、陳書君等都有參與，歡送呢3位主播。「開花舞」片段得到網民嘅瘋傳，當中唔少網民力讚佢哋跳得唔錯。影片就令有線高層不滿，結果引發爭議。

## 各界反應

### 偏向批判嘅聲音
* 資深傳媒人黃應士批評：「呢個真係對新聞業嘅侮辱！」(A true disgrace to the craft of journalism!)
* 浸大新聞系嘅高級講師呂秉權認為，新聞錄影廠一直係一個神聖嘅地方，除咗報道新聞同道出真相，唔應該有其他嘅功能。

### 偏向接納嘅聲音
* 中大新聞及傳播學院嘅講師梁麗娟表示，如果呢個事件係私下影相、拍片，應該唔係大問題，但係上傳去社交平台，仲有新聞機構嘅標誌出現喺片中，嗰個做法就值得考慮。佢講呢個因為年代價值觀轉變，年輕觀眾可能覺得冇咩大問題，佢反問「有冇需要保護形象到咁嚴重？」佢亦形容有啲電視台叫停聘用梁思齊同余茵娜嘅合約係反應過激同埋嚴厲。
* 立法會議員江玉歡喺Facebook度表示，要容納同理解年輕人嘅心態，如果唔影響工作，其實冇需要咁大反應。
* ReNews發表評論話，有線本身就有個節目叫《主播視角》，其中有一集就係新聞主播學跳舞。另一方面，而家香港越嚟越多以「資訊」為名嘅「新聞節目」，其實係贊助廣告為主嘅節目。有線新聞亦曾經喺自己錄影廠度拍攝製作宣傳《港版國安法》嘅「新聞節目」，仲由林定國「訪問」中華廠商會會長史立德，內容一面倒宣傳國安法。而新聞自由同人權新聞獎已經停辦，而《蘋果日報》同《立場新聞》都係被香港警察迫住停運，咁多所謂嘅新聞工作者對於真正嘅事唔理唔睬，對大局只字不提，相反卻指控呢啲女主播侮辱新聞專業，到底邊個行為先係真正侮辱新聞專業呢。
* 公民黨前立法會議員陳家洛喺社交媒體批評，主播只係自娛一下，反問呢幾年新聞自由飽受壓力，需要正義嘅化身嗰陣呢啲人又去咗邊度邊。

### 各電視台新聞部後續
* 有線新聞部同now新聞台都喺5月18號號向員工發信息。其中now新聞話由今日開始，禁止員工喺錄影廠度進行任何同新聞播報工作無關嘅活動，包括同事離職嘅拍照留念等都一律禁止。如果導演、工程同其他部門嘅同事見到有人喺廠內進行同播報工作無關嘅活動，就要立即指責佢同叫佢離開，同時強調新聞從業員嘅專業形象要守護。有線新聞嘅新聞同資訊總監關慧玲亦向員工發信，新聞由編採到報道都係專業同埋嚴肅嘅工作，新聞廠唔應該將佢睇做一個嬉笑玩樂嘅舞台。
* 有報道話，余茵娜同梁思齊本來係另一個電視台揾到工作嘅，但係當佢哋公司高層知道佢哋喺新聞錄影廠度跳舞之後，立即叫停咗兩個人嘅聘用合約。

## 睇埋

* 香港有線電視解僱新聞部員工風波

## 參考
王郁揚

**王郁揚**（），台灣政治人物/社運人士，菲律賓出世，前金色力量黨主席、台灣菸草減害協會（TTHRA）理事長、台灣菸草減害研究院（TiTHR）創辦人、臺灣外送產業權益促進聯盟代表、全國外送產業工會第一屆監事長、中華國際自然身心健康促進協會理事、台灣威卜菸草減害網路媒體（VAPE TAIWAN）負責人，世界衛生組織菸草控制框架公約（WHO FCTC） 菸草減害（Tobacco Harm Reduction）專家，曾經同時擁有台灣民眾黨黨籍並擔任立法委員賴香伶國會法案助理，但到2022年5月退黨，內政部公告金色力量黨於2024年5月21日申請解散。

擔任過台北歐洲學校電子菸宣導講師與台北醫學大學醫學系菸草減害概論講師，於2025年出版《電子菸倡議聖經：衛福部隱匿的菸草減害歷史》紀錄2017年-2024年的倡議電子菸合法課徵菸稅及菸捐，合法納管的中華民國台灣本土歷史，以及《菸草減害・無煙台灣 煙害防治政策建議書》，提供2025年菸害防制法修法建議，以及《菸草減害 無煙台灣 Tobacco Harm Reduction, Smoke-Free Taiwan》，提供2026年菸害防制法修法建議。

王郁揚喺2025年9月起就任台灣最大網絡論壇 PTT 嘅八卦板板主（Gossiping）一職，希望推動檢舉實名制、令八卦板再次偉大（Make Gossiping Great Again, MGGA）、同埋拒絕數位中介服務惡法。

## 游智彬立法院台灣威卜菸草減害網路媒體VAPE TAIWAN記者證事件
2025年3月21日，因游智彬以台灣威卜菸草減害網路媒體VAPE TAIWAN立法院記者證進入議場，世衛菸草減害專家王郁揚遭民主進步黨立法委員郭昱晴、陳培瑜、范雲以及黨團幹事長吳思瑤、黨團總召柯建銘助理周立軒及劉宇席（四叉貓）批評，王郁揚對此回應：「此事件為游智彬先生個人行為」、「吳思瑤就喺造謠，金色力量黨早就已經解散」、「政治要點玩，我哋也冇辦法，我依家就系一般老百姓」以及「美國總統川普（Donald Trump）支持世界衛生組織菸草減害策略，藉由電子菸幫助戒煙，合法抽稅納管電子菸，唔通美國總統川普系菸草業公關?」等語。

## 參選歷史

* 2020年第10屆中華民國立法委員選舉（臺北市第一選舉區）：得4,004票無黨籍
* 2022年出選臺北市議會（士林北投第一選區）：得816票金色力量

## 參考
一邊一國行動黨

**一邊一國行動黨**係一個已經解散嘅台灣政黨，主張臺灣獨立，並以總統陳水扁為精神領袖，前行政院長游錫堃為「最高顧問」。呢個政黨喺2019年8月18號成立，但喺2020年中華民國立法委員選舉失利後，於2021年1月舉行嘅黨員大會上正式決議解散，整個存在期只有一年五個月。
台灣民意黨

**台灣民意黨**係一個台灣政黨，由黃天辰喺2010年創立，總部位於台南市。

## 參選紀錄

### 第10屆中華民國立法委員選舉

* 台南市第一選舉區：黃天辰得534票

## 參考
2019年金門縣選舉區立法委員缺額補選

**2019年金門縣選舉區立法委員缺額補選**係喺台灣福建省金門縣選舉區進行嘅選舉。呢個缺額補選係因為原本擔任第9屆立法委員嘅楊鎮浯（中國國民黨籍），喺第7屆金門縣長選舉當選後依法辭去立委職位而進行。

## 選舉結果

## 參考
徐永明

**徐永明**（）係台灣嘅無黨籍政治人物、政治學家，曾擔任時代力量黨主席同立法委員。佢出生喺臺中市神岡區，係東吳大學政治系副教授出身。喺立法院第九屆立法委員任期內，佢連續八個會期都獲得公民監督國會聯盟評鑑為優秀立委。
東吳大學

**東吳大學**係一間喺臺灣臺北市嘅私立大學，簡稱「東吳」。佢係一間以教學為主嘅大學。學校嘅前身係美國監理會喺清朝光緒二十六年喺江蘇蘇州成立嘅「東吳大學堂」，之後喺臺灣臺北市再度成立。而家嘅東吳大學有兩個校區，分別係「外雙溪校區」同「城中校區」，位置靠近臺北市嘅政治、經濟同文化中心。學校嘅教學單位包括文學、理學、法學、商學、外語、社會科學同巨量資料管理等範疇。

類:臺北大專院校
郭禮伯

**郭禮伯**（），號君鳴，係中華民國陸軍中將，江西南康出世，黃埔軍校第一期畢業。
新竹科學園區

**新竹科學園區**，簡稱**竹科**，係台灣嘅第一個科學園區。佢原名叫新竹科學工業園區，範圍包括新竹竹科園區、苗栗竹南園區、苗栗銅鑼園區、新竹生醫園區、桃園龍潭園區同宜蘭園區。官方嘅劃定範圍涵蓋新竹市嘅東區、新竹縣嘅寶山鄉同竹北市，桃園市嘅龍潭區同平鎮區，苗栗縣嘅銅鑼鄉同宜蘭縣嘅宜蘭市。呢個園區入面嘅公司主要經營電子代工服務，係全球高科技代工產業嘅重要科技中心之一，都有人稱佢為「台灣矽谷」。
台灣光罩

**台灣光罩**（英語：Taiwan mask corporation）係一間喺台灣嘅光罩製造公司，成立於1988年，總公司喺新竹科學園區嗰度。
臺灣指數股票型證券投資信託基金

**臺灣指數股票型證券投資信託基金**係指喺台灣證券市場上市嘅指數股票型基金（ETF），根據唔同嘅指數可以分為市值型、產業型、債券型、跨國型、中小型同埋主題型等種類。2011年4月，'''臺'''灣證券交易所同上海證券交易所合作，爭取互相掛牌ETF，並授權編製「中證兩岸三地500指數」，內含台灣嘅100隻股票，係定位為「ETF市場起飛嘅第一年」。2011年10月，證券交易所要求投資信託公司喺ETF交易期間即時申報ETF嘅預估淨值，作為投資ETF嘅參考資訊。
國際橋牌社

《**國際橋牌社**》（英文名稱：Island Nation）係台灣嘅首部政治劇集，而家已經播出咗兩個季度。劇情講述咗台灣喺1987年解嚴之後逐步推動民主化嘅過程，同埋政治勢力之間背後嘅角力。
國立新竹高級中學

**國立新竹高級中學**係一間位於新竹市嘅普通型高中學校，簡稱「新竹高中」、「新竹中學」或者「竹中」。佢之前嘅名稱有「省竹中」同「新竹省中」。呢間學校創立於1922年，座落喺十八尖山嘅山腳下，鄰近國立新竹高商、國立陽明交通大學博愛校區同國立清華大學嘅校本部。
類:臺灣中學
類:新竹
國立陽明交通大學

**國立陽明交通大學**係臺灣北部一所國立研究型大學，簡稱「陽明交大」。佢嘅主校區分別喺臺北市北投區同新竹市東區，喺2021年設立。由國立陽明大學同埋國立交通大學兩間大學合併而成。

呢所大學專攻電資工程、醫學、藥學同生命科學等領域，旗下共有20個學院。

陽明交大以台北陽明校區同新竹光復校區作為雙主校區，校址喺新竹光復校區，總共有10個校區，分布喺台灣6個縣市。

喺教育部嘅高教深耕計畫中，陽明交大同國立台灣大學、國立成功大學、國立清華大學係四所參與全球鏈結全校型計畫嘅大學。同時陽明交大亦同國立清華大學、國立中央大學仲有國立政治大學同係臺灣聯合大學系統成員。

## 歷任校長

## 參考

類:臺灣嘅大學
類:北投區
類:新竹
同島一命

**同島一命**（英語：Island Nation）係由跡馬工作室取得《國際橋牌社》嘅官方授權，並喺2021年製作同發售。呢個同島一命係以《國際橋牌社》第二季嘅軍事故事為藍本嚟改編嘅桌上遊戲，係由電視劇改編而成。
和平歸來

《**和平歸來**》（英語：Hoping）係一部臺灣嘅2023年電視劇集，係政治劇集《國際橋牌社》系列嘅外傳。呢部劇由林世章導演，柯宇綸、鍾瑤、陳以文、王彩樺、張詩盈擔任主演。
國際橋牌社2

《**國際橋牌社2**》係台灣嘅一部政治劇集，係《國際橋牌社》嘅第二季。劇情集中喺1994年至1996年期間，以第一次總統直選同台海飛彈危機為故事背景展開。呢部劇集係喺2020年7月開始拍攝，去到馬祖北竿高登島同美國康奈爾大學實地取景，12月殺青。2021年9月10號，第一集喺YouTube全球免費首播，之後嘅集數喺2021年10月1號上架喺自家付費平台。公視主頻喺2021年12月25號開始，每個星期六晚上9點整連播兩集，而LINE TV喺2022年1月1日開始，每個星期六晚上11點整全網首播。
柯宇綸

**柯宇綸**（英文：Lawrence Ko，），係一位臺灣男演員，喺台灣台北市出世。佢嘅父親係台灣嘅導演同演員柯一正。
柯一正

**柯一正**（）係臺灣導演同演員，亦都係臺灣新浪潮導演一位代表。佢喺嘉義縣出世，讀過世界新聞專科學校嘅電影編導科，同埋喺美國加州哥倫比亞學院攞咗電影碩士學位。

柯一正喺臺灣嘅電影、電視廣告、電視劇同藝術監督方面有唔少作品。佢亦擔任過世新大學同中國文化大學嘅講師，而家係紙風車文教基金會嘅董事長。柯一正亞仔係臺灣演員柯宇綸。

## 參攷

## 出面網頁
金門縣選舉區

**金門縣選舉區**係台灣嘅立法委員選舉區之一，喺1992年第二屆立法委員選舉開始設立，當時稱為福建省第一選舉區。喺1998年改名為金門縣選舉區，而家喺該選舉區有1個議席。
童仲彥

**童仲彥**（），係臺灣嘅政治人物同埋網紅，有個外號叫台灣阿童，佢喺苗栗縣竹南鎮出世。佢而家係了不起負責有限公司嘅董事，之前做過民主進步黨第十一、十二屆台北市議員，同埋係金色力量黨嘅第一任黨主席。童仲彥畢業於國立政治大學新聞系，係一個出身記者嘅人，之前喺中天新聞台、台灣電視公司同民視等電視台做過新聞部記者。
游錫堃

**游錫堃**（）係臺灣政治人物，屬於民主進步黨，係民主進步黨創黨小組嘅成員。佢喺宜蘭縣冬山鄉出世，做過立法院院長同埋台灣民主基金會嘅董事長。佢喺1980年代初進入政界之後，做過好多職位，包括臺灣省議員、宜蘭縣縣長、行政院副院長、總統府秘書長、行政院院長同埋民主進步黨主席等重要職位。佢係臺灣民主化之後首位做勻行政院院長同立法院院長嘅政治人物。
## 出面網頁
楊鎮浯

**楊鎮浯**（）係台灣政治人物，係中國國民黨嘅一員。佢係金門縣金寧鄉湖下村嘅居民，而家擔任國家政策研究基金會嘅國家安全組召集人。佢之前曾經擔任過金門縣縣長、立法委員、金門縣政府觀光處處長同埋交通旅遊局局長。喺2016年台灣立法委員選舉入面，佢參選金門縣選舉區嘅立法委員，最終成功擊敗咗吳成典同陳滄江等主要對手，成功當選第9屆立法委員。
公民監督國會聯盟

**公民監督國會聯盟**（Citizen Congress Watch，CCW），係臺灣一個以公益、透明、效能、文明同埋陽光國會為目標嘅組織。佢喺2007年4月18號之後改咗而家嘅名。佢嘅前身係喺1990年代就已經存在嘅「社會立法運動聯盟」。佢持續監督中華民國立法委員，每個會期都會提出評鑑報告比人民參考，希望喺選舉時可以淘汰唔適任嘅立法委員，改善國會嘅狀況。
大毒蜥

**大毒蜥**（***Heloderma suspectum***）又叫**美國毒蜥**，係毒蜥科毒蜥屬一個品種嘅蜥蜴，主要分佈喺美國西南部同墨西哥西北部。
鍾瑤

**鍾瑤**（）係一位台灣女演員同埋模特兒。佢鍾意潛水，而佢係螢幕上嘅形象係「姊」。佢喺早期以模特兒嘅身份出道，有好多MV、平面同埋廣告嘅拍攝經驗。2007年，佢首次演出電影《不能說的秘密》，之後就開始涉足戲劇表演嘅領域。佢亦參與過電影《白蟻-慾望謎網》、《市長夫人的秘密》，以及電視劇《姊的時代》、《麻醉風暴2》等多部影視作品。
龍紋蝰

**龍紋蝰**（***Vipera berus***）又叫**極北蝰**，係蝰科蝰屬一個品種嘅蛇，主要分佈喺中歐同東歐。
刺背鱷蜥

**刺背鱷蜥**（***Sphenodon punctatus***）又叫**喙頭龍**、**喙頭蜥**，係楔齒蜥科**楔齒蜥屬**唯一現存品種嘅蜥蜴，主要分佈喺紐西蘭幾個島。
遊蛇

**遊蛇**即係**遊蛇科**（**Colubridae**），係有鱗目蛇亞目嘅一個科，下面有8個亞科249個屬。
梁龍

**梁龍**即係**梁龍屬**（**Diplodocus**），係龍盤目梁龍科嘅一個屬嘅恐龍，有3個品種：**長梁龍**（***Diplodocus longus***）、**卡氏梁龍**（***Diplodocus carnegii***）同**豪氏梁龍**（***Diplodocus hallorum***）。
佛洛雷安納象龜

**佛洛雷安納象龜**（***Chelonoidis niger niger***）係陸龜科南美象龜屬嘅加拉帕戈斯象龜嘅一個亞種，分佈喺厄瓜多爾加拉帕戈斯群島嘅佛洛雷安納島，1840年代到1850年代已經絕種。
蟒蛇

**蟒蛇**即係**蟒科**（**Pythonidae**），係有鱗目蛇亞目嘅一個科，下面有10個屬39個品種。
溫兆倫

**溫兆倫**（，，本名**溫兆麟**），係香港男演員同歌手，1982年出道，做過無綫電視男藝員，代表作包括電視劇《義不容情》嘅丁有康同《我本善良》嘅齊浩男。
黃翠珊

**黃翠珊**（，），曾用藝名**黃浩詩**（），係香港女歌手，香港出世，7歲跟屋企移民澳洲，1996年參加無綫電視全球華人歌唱比賽澳洲賽區攞冠軍，1997年返香港出道做歌手。
李振輝

**李振輝**（，）係香港民謠歌手，1970年代到1980年代活躍。佢係粵劇丑生李海泉細仔，武打巨星李小龍細佬。佢曾經同女演員森森有過一段婚姻。

## 攷

## 出面網頁
孫興

**孫興**（，或譯，），係香港男演員，廣州出世，1976年跟屋企偷渡到香港，1986年參選亞洲電視電視先生選舉攞冠軍而加入亞視，1990年轉到臺灣發展。
應昌佑

**應昌佑**（，）係香港男歌手同演員，2004年出道，喺2000年代中到2010年代中活躍。

## 個人專輯
* 2005年11月19號：《應昌佑 Charles》

## 出面網頁

*
陳雅倫

**陳雅倫**（，），係香港女演員同歌手，1985年參加第四屆新秀歌唱大賽後出道，做過無綫電視女藝員，1993年離開無綫電視後接拍三級電影同出成人寫真集而出名。
林子萱

**林子萱**（，，本名**盧樂彤**），係香港女藝人，做過歌手、填詞人、模特兒、演員同廣播節目主持等，1999年出道，2000年代到2010年代中活躍。
葉文輝

**葉文輝**（，），綽號**啤梨**，係香港廣播節目主持同歌手，1995年參加香港有線電視YMC台全能VJ大賽後加入新城電台而入行。

## 出面網頁
李蘢怡

**李蘢怡**（，，本名**李亮頤**，曾用名**李靜頤**、**李宜錚**）係香港女藝人，做過歌手、模特兒同演員，2002年出道，2000年代活躍。

## 出面網頁
詞句配列

（）係語言類型學上一個重要概念，靠文法格將語言分類。

## 基礎

首先，以下嘅部份會用到 3 個符號：S、A 同 P，當中
*S（**S**ole argument，英文**唯一論元**噉解；簡寫 S ）表示一隻不及物動詞嘅唯一論元，例：**明仔打乞嗤**，**打乞嗤**係不及物嘅動詞，而**明仔**係隻動詞嘅 S；
*A（**A**gent；做出舉動嗰方）同 P（**P**atient；承受舉動嗰方）分別表示一隻及物動詞嘅兩隻論元，例：**米高識講廣東話**，**識講**係及物動詞短語，**米高**係 A 而**廣東話**係 P。
語言就首先可以分 5 大類。呢套分法就係所謂嘅詞句配列：

:S 同 A 用同一方法處理，P 當做另一類嘢。→ 對格型（nominative-accusative），S = A ≠ P
:S 同 P 用同一方法處理，A 當做另一類嘢。→ 能格型（ergative-absolutive），S = P ≠ A
:A 同 P 用同一方法處理，S 當做另一類嘢。→ 二種斜格型（double oblique），A = P ≠ S
:S A P 都用唔同方法處理。→ 三立型（tripartite），S ≠ A ≠ P
:S A P 都用同樣方法處理。→ 中立型（neutral），S = A = P

## 分佈

實證嘅研究表明，二重斜格型、三立型同中立型極之少有。喺廿一世紀初，淨係得某啲極少人講（母語使用者數量得嗰幾千至萬零）、多數人聽都未聽過嘅語言被指有呢啲類型嘅傾向，例子可以睇吓伊朗乳山話（根據 1990 年嘅估計，得大約 18,000 位母語使用者）被指有二重斜格型嘅傾向。

有觀點主張，對格型同能格型之所以咁常見，係因為格嘅使用重點在於

而 5 大基本配列當中，得對格型同能格型算係有效率噉做到呢一點－
*如果一隻語言用二重斜格型或者中立型，聽或者讀嘅人就成日都焗住要靠自己嘅常識判斷「邊隻字係 A 邊隻字係 P」，
*三立型缺乏效率，因為定義上 S 唔會同 A 或者 P 喺同一隻動詞度出現，所以一隻語言冇必要好似三立型噉分開嗮 3 嚿嘢嘅嘜法。

## 睇埋
*語序

## 註釋

## 攷
對格型配列

（）係詞句配列一種，指隻語言將 S 同 A 用同一方法處理，P 當做另一類嘢。

有關 S A P 呢啲符號嘅意思，可以睇返詞句配列。

## 基礎

世上大多數（估計超過 65%）語言都屬於對格型，包括英文、法國話、俄羅斯話、日本話同拉丁文噉。

拉丁文例句：
:
::→ 粵譯：「個男仔喺度做嘢。」
:
::→ 粵譯：「個男仔郁手打老師。」

留意到無論個**男仔**（puer）係 S 定 A 都好，隻字都當正咗係屬同一格噉。

## 睇埋
*主格
*賓格
能格型配列

（）係詞句配列一種，指隻語言將 S 同 P 用同一方法處理，A 當做另一類嘢。

有關 S A P 呢啲符號嘅意思，可以睇返詞句配列。

## 基礎

有唔少語言都屬能格型，或者被指有能格型嘅傾向，包括巴斯克話（歐洲最出名嘅孤立語言）、庫爾德話、多種高加索地區語言（包括格魯吉亞話）同印度斯坦話... 呀噉。巴斯克話例句：
:
::→ 粵譯：「個海盜離開。」
:
::→ 粵譯：「個醫生嚇親個海盜。」

留意到喺兩句嘢當中，**海盜**都用 **-∅** 嘜住咗（-∅ 指唔加嘢），但**海盜**喺例句 1 入面係 S 而喺例句 2 入面係 P（通格；ABS），同時例句 2 入面身為 A（作格；ERG）嘅醫生用咗隻唔同嘅字（**-k**）嚟嘜住。

## 睇埋
*文法格

## 攷
麥子豪

**麥子豪**（，），係香港男歌手，2004年參加英皇新秀歌唱大賽後出道，加入英皇娛樂男子組合BOY'Z（之後改名叫SUN BOY'Z），2008年退出組合後淡出樂壇。
中暑

**中暑**（）係人喺酷熱嘅環境之下體溫上升，身體機能就會自動調節嚟降溫，例如增加排汗同呼吸次數。但係當環境溫度過高，呢啲生理調節唔能夠有效控制體溫嘅時候，就會出現熱衰竭甚至中暑等情況。徵狀包括頭暈、頭痛、反胃、氣促、神志不清等。當體溫升至攝氏41度或以上嘅時候，更會出現全身痙攣或昏迷等現象，若果唔及時幫患者降溫同急救，就會有生命危險。

## 中暑嘅成因
*暴露喺高溫環境中運動或工作
*穿着過多衣服，汗水未能夠蒸發
*冇飲足夠嘅水補充出汗流失嘅水分
*飲酒影響身體調節體溫嘅能力

其他風險因素：
*5歲以下嘅幼童或65歲以上長者
*肥胖、患心臟病或高血壓等
*缺乏冷氣或風扇
*受到某啲藥物影響

## 預防措施
*穿着淺色同通爽嘅衣物，以減少身體吸熱，並方便排汗同散熱。
*帶備並補充足夠嘅水，以防脫水。
*保持充足睡眠。
*工作同休息間取得適當平衡。
*避免飲用含有咖啡因（例如：茶或咖啡）或酒精嘅飲品，因為呢啲飲品會加速身體水分透過泌尿系統流失。
*避免進行劇烈運動或作長程嘅登山或遠足等活動，因為高溫、出汗、疲勞都會額外消耗體力。
*喺室內活動嘅時候，應盡量打開窗門或開啟風扇或冷氣保持室內通爽涼快，避免喺潮濕悶熱嘅環境之下進行劇烈運動。
*進行活動嘅時候若果感到唔舒服，應該立刻停止，並盡快求醫。

## 處理患者
應該：
*保持冷靜，打電話叫救護車
*將患者帶到陰涼地方
*用濕毛巾幫佢抹身降溫
*畀水佢飲水，補充水分

注意事項 :
*唔好用酒精幫患者抹身降溫
*喺患者未完全回復清醒嘅時候，唔好畀佢飲食

## 參考
分裂能格型

（）係詞句配列一種，指隻語言會用對格型配列做法又會用能格型配列做法。

有關 S A P 呢啲符號嘅意思，可以睇返詞句配列。

## 基礎

舉個實際例子嘅話，可以睇吓格魯吉亞話（高加索地區國家格魯吉亞嘅官方語言）－廿一世紀初嘅格魯吉亞話，喺詞句配列上出咗名有樣幾唔尋常嘅特徵，就係會視乎時態嚟揀用邊隻詞句配列，句嘢係現在式嗰時會用對格型，過去式嗰時就用能格型，例句：
:
::→ 粵譯：「個學生去（某啲地方）。」
:
::→ 粵譯：「個學生（喺度）寫封信。」
:*留意 **-i** 嘜住咗 **student**－**student** 喺句 1 係 S 而喺句 2 係 A，同時句 2 用 **-s** 嘜住 **ceril**（P）。所以格魯吉亞話喺呢度似對格型語言。
:
::→ 粵譯：「個學生去（咗某啲地方）。」
:
::→ 粵譯：「個學生寫（咗）嗰封信。」
:*留意 **-i** 喺句 1 嘜住嘅係身為 S 嘅 **student**，喺句 2 **-i** 嘜住嘅係身為 P 嘅 **ceril**，同時句 2 用 **-ma** 嘜住 **student**（A）。所以格魯吉亞話喺呢度似能格型語言。

## 睇埋
*主格
*賓格
## 攷
馮芷欣

**馮芷欣**（，）係香港now TV嘅新聞從業員，而家做緊港聞組記者。佢2021年加入now TV。

## 參考
陳以文

**陳以文**（英文：Yi-Wen Chen，），係臺灣嘅導演，國立藝術學院戲劇系畢業。佢曾經憑著《運轉手之戀》贏得第37屆金馬獎評審團大獎、台北電影獎評審團大獎同埋最佳導演獎。2019年佢憑著《陽光普照》贏得第56屆金馬獎最佳男主角獎同埋第1屆台灣影評人協會獎最佳男演員獎。
三哩島核洩露事故

**三哩島核洩露事故**，平時簡稱為「三哩島事件」，係發生喺1979年3月28號喺美國賓夕法尼亞州薩斯奎哈納河嘅嘅一次部分爐心熔毀事故。呢個係美國商業核電歷史上最嚴重嘅一次事故。
類:核災
類:美國史
類:賓夕凡尼亞州
類:1979年
王彩樺

**王彩樺**（，），本名叫**王泳心**，係臺灣女藝人、主持人、演員、歌手，最早以綜藝諧星嘅身份開始咗受到大眾認識。喺唔同時期佢曾經用過米漿、米香、王羚、幼齒、柯蒂虹、王綵華等藝名，佢自稱係「台灣濱崎步」，而臺灣傳媒都常叫佢做「B咖天后」。佢同藝人狄鶯同狄志杰結拜兄妹。
## 出面網頁
張詩盈

**張詩盈**（Winnie Chang，）係台灣女演員，喺國立臺北藝術大學戲劇學系畢業。2002年喺舞台劇上首次亮相，之後參演電影《父後七日》，飾演孝順嘅女兒白琴，因此備受矚目，贏得第12屆台北電影節最佳女配角獎，亦獲提名第47屆金馬獎最佳新演員同埋最佳女配角。2019年，佢喺電影《我的靈魂是愛做的》度榮獲第56屆金馬獎最佳女配角獎。
宜蘭縣縣長

**宜蘭縣縣長**係台灣宜蘭縣嘅最高行政首長，任期四年，可以連選一次，而家嘅縣長係中國國民黨嘅林姿妙。
民主進步黨主席

**民主進步黨主席**係民主進步黨嘅政黨領袖，而家嘅黨主席係賴清德，佢喺2023年1月18號就任。

## 相關條目

* 民主進步黨秘書長列表
活格型配列

（）係詞句配列一種。指一隻語言「點嘜 S 嘅格」要睇隻動詞嘅語義屬咩類型，又或者係 S 點樣嘜法會表達到某啲意思。

有關 S A P 呢啲符號嘅意思，可以睇返詞句配列。

## 基礎

例如高加索地區嗰頭有啲語言用親唔及物嘅動詞嗰陣，都可以有兩種嘜法。

用廣東話噉嘅方法想像嘅話，可以睇以下嘅句子，兩句嘢都用咗同一隻唔及物嘅動詞，當中個 S 係**我哋**：
:
:

呢兩句嘢都會畀人覺得佢哋啱文法，不過意思上會有啲唔同（S 嘅嘜法會表達緊某啲意思）－句 1 將 S 嘜做 P，用意在於表示「S 無意做出動詞指嗰樣動作」，而句 2 將 S 嘜做 A，用意在於表示「S 有意做出動詞指嗰樣動作」；噉即係話句 1 會帶有**一個唔小心跌低咗**噉嘅含意，而句 2 會帶有**特登跌低**噉嘅含意。

## 睇埋
*文法格
有生定無生

文法上講嘅**有生定無生**（）係指緊一啲有關隻名詞「幾有生命」或者「幾有心靈」等嘅規則。

例如英文噉，原則上，要表示「A 嘅 B」，英文可以有兩種做法：
#**A's B**
#**The B of A**
但一般認為，如果將 2 用喺有高有生性嘅名詞上，感覺會好怪。例如
***The face of the man**，好多以英文做母語嘅人覺得呢句短語冇
***The man's face** 咁好聽，當中 **man** 係指**男人**（一隻有高有生性嘅名詞）。

## 睇埋
*活格型配列
受事

（，）係一種成日畀人攞嚟討論嘅主題關係。

如果話 YY 係施事，即係指 YY 係畀人對佢做出隻動詞指嗰樣行動嘅物體，例句有
:**我食咗粒荔枝。**（受事：**荔枝**）
:**家姐飲咗杯咖啡。**（受事：**咖啡**）

## 睇埋
*施事
*詞句配列
*有生無生
第2屆香港立法局選舉

**1988年香港立法局選舉**，係香港第二次舉行嘅立法局間接選舉，當中由區議員組成嘅選舉團有12席；功能組別加至14席；港督委任嘅非官守議員減到20席；官守議員11席，當中包括港督、布政司、財政司同律政司四個當然議員。港督仍然係立法局嘅當然主席。

因為香港政府未有接納泛民主派「八八直選」嘅建議，今屆選舉冇明顯嘅民主進程，只係新增兩個功能組別——衛生界同會計界，去取代兩個委任議席。另外，功能組別同選舉團都改用「按選擇次序淘汰」嘅方式。

## 選舉結果

### 選舉團結果
今屆選舉團投票方式由「多輪淘汰制」改為「按選擇次序淘汰」，選民直接喺選票上按照自己心水排列候選人。首先會根據選民嘅第一意願嚟計票，如果冇候選人得票過半，就會淘汰最少票嘅候選人，之後就會統計佢嘅票入面嘅第二意願，直到有候選人得票過半。**粗體**代表當選人。

### 功能組別結果

## 委任議員
香港總督衛奕信爵士委任咗20位立法局議員：

* 李鵬飛
* 周梁淑怡
* 譚惠珠
* 葉文慶
* 范徐麗泰
* 潘永祥
* 潘宗光
* 譚王䓪鳴
* 劉皇發
* 何承天
* 夏佳理
* 鮑磊
* 鄭明訓
* 張子江
* 方黃吉雯
* 林貝聿嘉
* 劉健儀
* 劉華森
* 梁煒彤
* 田北俊

## 官守議員

## 焦點
本身喺屯門區一帶活躍嘅區議員薛浩然，報名時竟然選擇跨區到南九龍（油尖區同旺角區）挑戰。

當時選舉團制度本身係預期每區選舉團入面嘅區議員互選，但係又冇規定區議員唔可以第二區出選，薛氏就利用咗呢個漏洞，最後更加贏咗伍建新同杜國鎏兩個地膽。

## 結果分析
呢次選舉被視為係民主派嘅一次挫敗，代表民主派嘅幾個議員（李汝大、林鉅成、雷聲隆）都喺選舉團落馬，反映地區上嘅保守建制派同親中派（親政府陣營）慢慢統一戰線，包圍返泛民主派。

## 參考
;一般
* 《香港選舉資料匯編：1982年-1994年》 雷競璇 沈國祥編 1995年出版 ISBN 962-441-519-6
* 《華僑日報》、《大公報》1988年9月23號報導
;註腳
民間全民電視公司

**民間全民電視公司**（英文名稱：Formosa TV），簡稱民視（FTV），係台灣嘅第四間開播嘅無線電視台，亦係台灣嘅第一間完全由民間資本運作嘅無線電視台。
台海飛彈危機

**台灣海峽飛彈危機**（英文：Third Taiwan Strait Crisis），又稱第三次台灣海峽危機或1996年台海危機，係指1996年發生於海峽兩岸之間嘅一連串緊張事件。

海峽兩岸關係自1980年代中國大陸改革開放後以經濟交流為主，本嚟已經越嚟越和緩。1990年代初因為東歐、蘇聯嘅劇變情勢，加上六四天安門屠殺事件導致中國大陸同美國嘅關係惡化，美國唔再需要中國大陸對抗蘇聯，反而拉攏台灣對抗中國大陸，兩邊嘅政治關係愈嚟愈緊張，不過當時經濟關係並無受到實質影響。

1995年，台灣總統李登輝訪問美國，引起中國大陸不滿，中國大陸為咗阻止李登輝在1996年嘅總統選舉中連任，就進行一連串以武力威懾台灣嘅軍事演習，結果引發咗危機。中國人民解放軍嘅第二砲兵部隊同南京軍區分別向台灣外海發射飛彈，舉行兩棲登陸作戰演習，而美國就緊急調動兩個航母戰鬥群進入台灣海峽，海峽一度陷入戰爭嘅狀態。中國大陸當時試圖用武力威懾嘅行為干涉1996年嘅台灣總統選舉，不過最終喺首次公民直接選舉中，李登輝成功當選連任台灣總統。
鄺文珣

**鄺文珣**（，），係香港息影女星，喺香港出世，1994年簽約無綫電視，2001年開始淡出幕前，2022年復出。
葉夫帕托里亞

**葉夫帕托里亞**（**Yevpatoriia**）係烏克蘭克里米亞（而家由俄羅斯佔領）一座城，人口約莫11萬。
巴赫奇薩賴

**巴赫奇薩賴**（**Bakhchysarai**）係烏克蘭克里米亞（而家由俄羅斯佔領）一座城，人口約莫3萬。
斯洛夫揚斯克

**斯洛夫揚斯克**（，），國語譯**斯洛維揚斯克**（跟烏文）或者**斯拉夫揚斯克**（跟俄文），係烏克蘭東部頓涅茨克州嘅一座城，戰前人口約莫11萬。

## 註
斜格

**斜格**（）係文法格嘅一種，可以泛指任何「主語以外嘅嘢」嘅格。

好似英文嗰種「將 ACC 同 DAT 當做同一格」嘅做法，會將呢兩隻格統稱做斜格。

## 睇埋
*變格
原敬

**原敬**（，）係日本政治人，1918年開始做日本首相，1921年遇刺而死。

## 出面網頁

類:被殺者
板垣退助

**板垣退助**（日文：**いたがき たいすけ**，）係日本政治人，推動自由民權運動，係明治維新其中一位重要人物。
唐紹儀

**唐紹儀**（）係大清末年至中華民國初年政治人，做過中華民國頭一任國務總理，1938年因為遲遲未跟國民政府撤退而被特工殺死。死後佢嘅靈柩運到香港落葬。

## 出面網頁

類:大清外交官
類:中華民國外交部長
類:哥倫比亞大學舊生
類:皇仁書院舊生
王夫之

**王夫之**（）係明末清初嘅思想家，同顧炎武、黃太沖並稱「明末三大思想家（三先生）」。

雖然佢嘅思想响明末清初誕生，但佢嘅著作直到晚清，先至開始响湖南大規模刊印、發行。刊行之後，得到曾國藩、左宗棠等湖南出身政治人嘅尊重、推崇，進而政治影響力逐步擴大到全國，呢種影響力嘅最佳體現就係佢直接參與咗同樣係湖南人嘅毛澤東思想嘅形成同埋發展，對中國社會嘅進程有住深遠嘅影響。

## 出面網頁
介格

**介格**（）係文法格嘅一種，表示隻名詞係一隻介詞掕住嘅物體。

## 睇埋
*變格
*俄羅斯話
雲南大學

**雲南大學**係中國雲南昆明一間大學，1922年創校。

雲南大學係中國一流大學，係「雙一流B類」同原「211工程」建設大學，入選「中西部高校基礎能力建設工程」同「中西部高校綜合實力提升工程」。
Lsjbot

**Lsjbot**係一隻維基百科機械人，專門用嚟大量開物種同地理文，由一位瑞典文維基百科維基友開發同操作，瑞典文維基百科近一半文章都係呢隻機械人開，另外宿霧文維基百科同娃威娃威文維基百科更有超過99%嘅文章都係呢隻機械人開，令呢兩隻細語種聯同瑞典文都打入十大最多文章嘅維基百科語言版本。
文法格等級

**文法格等級**（）係廿一世紀初興起嘅一套語言類型學諗頭。

呢個諗頭最基本嗰個版本係，文法格之間可以形成「等級關係」，即係好似噉－
:NOM < ACC / ERG < GEN < DAT < LOC < ABL / INS < others

普遍嚟講，是但搵隻語言嚟睇，如果隻語言有某隻文法格，噉佢（通常）會起碼有埋最少一隻喺嗰隻格左邊嘅格，即係例如隨機抽隻語言嚟睇，如果佢有 GEN 呢隻格，噉佢好大機會仲會有 NOM 同 ACC / ERG 當中最少一隻。有關「唔跟呢條普遍法則」嘅語言，可以睇吓愛爾蘭蓋爾話呢隻語言，有 GEN 同 VOC 但係就冇咗 NOM-ACC 之間嘅分別。

## 攷
真福品

**真福品**係天主教術語，指冊封做聖人之前嘅階段。列咗真福品嘅人（一定已經死咗）叫**真福**或者**真福者**，個名前便加 ｢真福｣ 銜頭（，）；列咗真福品係表示嗰個人係典範，值得效法。

真福品係15世紀未先至開始有嘅嘢，初頭同封聖並冇關係，封聖之前要列真福品係後來先有嘅規定。

基督新教並冇真福品嘅事，但係佢哋叫列真福品嘅儀式做 ｢宣福禮｣'''。

## 攷
聖女小德蘭

**聖女小德蘭**（）或者譯**聖女小德肋撒**，又叫**聖德蘭·里修**、**聖德肋撒·里修**（）或者**里修小德蘭**，俗名 ，係天主教聖人，生前係法國里修（）聖衣會隱修院嘅修女，1923年列真福品，1925年封聖，1997年封做聖師，慶日喺10月1號。

佢係父母拉女，四歲半已經死咗阿媽，最初想入修院嗰陣因為年紀太細，入唔到，之後15歲嗰陣主教特別批准佢提前入，自己改咗會名**嬰孩耶穌聖容德蘭修女**（，意思係 ｢聖嬰耶穌同聖容嘅德肋撒｣），1897年喺修院因肺癆病死，死後佢二家姐幫佢出版生前叫佢寫嘅回憶錄。

除咗回憶錄之外，佢嘅著作仲包括詩歌同劇本。

佢嘅主張叫 ｢赤心之路｣（；又叫 ｢神嬰小道｣）。

## 攷
程家頡

**程家頡**（Shawn Thia），新加坡男演員，搞笑視頻平臺SGAG旗下，2022年憑著喺電視劇《哇到寶》嘅演出得到觀眾一啲注意。

## 早年生涯
程家頡以前係老師眼中嘅問題學生，中三輟學之後就入咗工返社會嘅大學度打工。未滿17歲之前就提早入伍服役，退伍之後就讀私立學校嘅大眾傳播專業文憑課程，成功畢業咗，但佢已經確定自己唔係讀書嘅料。

## 演出作品

* 2019年：《剃頭刀——阿籤傳奇》
* 2022年：《哇到寶》、《Sunny Side Up》
* 其他：《The Algorithm》

## 感情生活
佢喺2022年5月成功喺英國威爾斯向女友陳雯詩求婚。

## 參考
七美鄉

**七美鄉**可以係：

* 七美鄉 (臺灣)，臺灣澎湖縣下轄嘅鄉
* 七美鄉 (四川道孚)，中華人民共和國四川甘孜道孚縣下轄嘅鄉
吳成典

**吳成典**（）係金門縣政治人物，而家做緊新黨主席，做過金門縣副縣長、立法委員、國大代表，金門縣烈嶼鄉上庫村人。佢嘅堂細佬係偶像團體飛輪海成員吳尊。

## 出面網頁

類:中華民國立法委員
類:政黨阿頭
維多利亞日

**維多利亞日**（；，又叫 ；）係加拿大全國同蘇格蘭小部分地區（主要係愛丁堡）嘅節日，其實即係維多利亞女皇嘅生忌，只係通常唔係正日慶祝；究竟邊日慶祝，除咗加拿大之外，各地唔同。

維多利亞日嘅起源係1845年維多利亞女皇時代嘅英女王壽辰，1901年加拿大國會立法成為公眾假期；1957年開始，佢喺加拿大亦係，雖然理論上係慶祝君主生日，但係喺加拿大嘅慶祝活動實際上同皇室冇乜關係，主要係放一日假，慶祝夏天開始，普通人嘅慶祝方法包括燒嘢食、去 （自己或者朋友喺效外嘅渡假屋）、自己放小型煙花等等，而官方嘅慶祝活動就包括巡遊、煙花滙演等等。

雖然話佢喺加拿大全國都係節日，但係喺斯高沙省並唔係公眾假期。講法文嘅魁北克省其實並唔認同英國君主，所以整咗個同日慶祝嘅替代節日，叫國立愛國者日。

## 計法
因為個生忌係5月24號，個節本來亦都係呢日，只係撞正星期日就推遲一日慶祝，但係喺1952年，加拿大將維多利亞日搬咗去5月25號之前嘅禮拜一，變成一個長週末假期。蘇格蘭亦做咗類似改動，但係因為蘇格蘭唔係全國慶祝，日子並唔統一；愛丁堡嘅計法同加拿大一樣，但係有第哋地方係計5月最後一個禮拜一，又有第啲地方計5月第1個禮拜一之後嘅第4個禮拜一，但係因為5月未必有成5個禮拜一咁多，最後呢種計法好多時會令到個節日推遲到6月。

## 睇埋
* 英聯邦日
* 維多利亞日 (澳洲)

## 攷

## 註

## 書目
*
七美鄉 (臺灣)

**七美鄉**（）喺台灣澎湖縣最南方，係澎湖縣面積最細、人口最少嘅行政區。全鄉均喺七美嶼一個島上，約喺縣治馬公市南南西方29海浬（36公里）度。

## 詞源
七美鄉舊稱**南嶼**、**大嶼**、**南天島**。1949年，嗰陣嘅澎湖縣縣長劉燕夫前來巡視時，係紀念明朝嘉靖年間（1522年－1566年）倭寇侵犯本島、逼迫7位靚女投井殉節嘅「七美人塚」貞烈事蹟，經呈報臺灣省政府核准後，始正式改名係「七美鄉」。

## 地理

## 歷史
七美島係澎湖列島最南端嘅最大孤島，故原名係**大嶼**、**南嶼**同**南天島**，歷史上長期隸屬望安。大正9年（1920年）實施五州二廳制，係高雄州澎湖郡大嶼。大正15年（1926年）澎湖改制成廳，係澎湖廳望安支廳大嶼。

二戰後，改制成澎湖縣望安區大嶼鄉。1946年6月區署取消，大嶼鄉同望安鄉都係澎湖縣直轄。1949年7月20號改名**七美鄉**到宜家。

**歷年所屬行政區表**

## 人口

根據澎湖縣政府民政處統計，2022年底戶數約1.5千戶，人口約3.9千人，係澎湖縣人口最少嘅行政區。鄉內人口最多同最少嘅村分別係南港村同東湖村，2022年底兩村人口分別係1,373人同278人。

## 政治

### 歷任鄉長

### 鄉政組織

### 行政區

## 產業

## 教育

### 國民中學

* 澎湖縣立七美國民中學 

### 國民小學

* 澎湖縣七美鄉七美國民小學 
* 澎湖縣七美鄉雙湖國民小學 

## 交通

### 機場

### 航運

### 道路

*

## 宗教信仰

## 旅遊

## 參考文獻

## 外部連結

* 七美鄉公所
* 沿著菊島旅行-澎湖資訊網
Google圖書

**Google圖書**（**Google Books**）係Google嘅一個搵書嘅工具，將坊間嘅書用光學字符識別技術轉成數碼資料庫。
Google Play圖書

**Google Play圖書**（**Google Play Books**），曾經叫**Google電子書**（**Google eBooks**），係Google嘅一個分發電子書嘅平台，畀人經Google Play去買同下載電子書同有聲書。
Google眼鏡

**Google眼鏡**（**Google Glass**）係Google開發嘅一款智能眼鏡，2014年喺美國公開發售，不過2015年已經停產。
Google Meet

**Google Meet**係Google嘅一個網上視像對話服務，聯同Google Chat一齊取代Google Hangouts嘅服務，之後亦併入埋Google Duo嘅服務。
接骨草

**接骨草**（***Sambucus javanica***）係五福花科接骨木屬嘅一種植物，可以用嚟做中藥材。
Google AdSense

**Google AdSense**係Google嘅一個網上廣告平台，畀網站持有人放Google Ads嘅廣告上自己網站賺廣告費。
Google Ads

**Google Ads**（前名**Google AdWords**）係Google嘅一個網上廣告平台，畀廣告商賣廣告，將廣告放上參與Google AdSense嘅網站賣。
稜果榕

**稜果榕**（***Ficus septica***）係桑科榕屬嘅一種植物，特徵係佢嘅隱花果表面有稜。
棕葉狗尾草

**棕葉狗尾草**（***Setaria palmifolia***）係禾本科狗尾草屬嘅一種植物，主要分佈熱帶同亞熱帶嘅地區。
印度栲

**印度栲**（***Castanopsis indica***），又叫**印度苦櫧**，係殼斗科栲屬嘅一種植物，主要分佈印度、中南半島、華南到臺灣一帶。
印度鞭藤

**印度鞭藤**（***Flagellaria indica***），又叫**鬚葉藤**，係禾本目鞭藤科鞭藤屬嘅一種植物，主要分佈印度、東南亞、波利尼西亞到澳洲一帶。
饃饃

**饃饃**又叫**饃饃皮**（俗寫**麼麼皮**），係種中式薄餅皮，圓形一大塊，通常放落蒸籠蒸熟，最常見用途係包住北京填鴨同配料一齊食。
勁歌金榜

《**勁歌金榜**》（**JSG Billboard**）係香港無綫電視翡翠台嘅音樂節目，亦係無綫電視為香港流行歌搞嘅音樂排行榜，1986年創立。勁歌金榜本嚟係每個禮拜喺音樂節目《勁歌金曲》入面報榜，自2023年節目停播後，《勁歌金榜》分拆成獨立節目。

2026年1月24號起，《勁歌金榜》唔再為一獨立節目，並獲安排加插於《J Music》內播。
## 睇埋
*勁歌金曲頒獎典禮
癮營人

《**癮營人**》（），製作嗰陣曾經叫《**有鋪癮**》（），係香港MakerVille製作嘅真人騷節目，由許賢（舍監）、王嘉盈（舍監）、溫湯馬仕（管家）主持，2023年5月29號到6月16號逢禮拜一到五23:00－23:30喺香港電視娛樂ViuTV播。節目公開招募咗一批有心癮嘅參加者入營學習點樣止癮。

## 參加者

## 每集一覽

## 註

## 參考

## 出面網頁
*ViuTV：癮營人

## 電視節目變遷
初戀Action！

《**初戀Action！**》（）係香港MakerVille製作嘅戀愛綜藝節目，由卓韻芝同梁祖堯主持，2023年6月5號到6月23號逢禮拜一到五22:30 - 23:00喺香港電視娛樂ViuTV播。節目每個禮拜會請兩位女嘉賓（包括李蔓瑩、徐㴓喬、陳泳伽、王君馨、葛綽瑤、許寶恆）同幾位男嘉賓分享初戀嘅經歷，嘉賓亦會用短劇演繹初戀嗰陣嘅情景。

## 每集一覽

## 出面網頁
*ViuTV：初戀Action！

## 電視節目變遷
勃固省

**勃固省**（，緬甸文：ပဲခူးတိုင်းဒေသကြီး），係喺緬甸嘅一個省，面積夾埋有39,404平方公里，約莫5,014,000人喺呢度住緊。

## 睇埋
### 緬甸政區
#### 省同埋邦

#### 自治區

## 攷

## 拎

* Statoids

分類:緬甸
實皆省

**實皆省**（，緬甸文：စစ်ကိုင်းတိုင်းဒေသကြီ），係喺緬甸嘅一個省，面積夾埋有94,625平方公里，約莫5,663,200	人喺呢度住緊。

## 睇埋
### 緬甸政區
#### 省同埋邦

#### 自治區

## 攷

## 拎

* Statoids

分類:緬甸
欽邦

**欽邦**（，緬甸文：ချင်းပြည်နယ်း），係喺緬甸嘅一個邦，面積夾埋有30,618.8平方公里，約莫478,801人喺呢度住緊。

## 攷

## 拎

* Statoids

分類:緬甸嘅邦
克倫邦

**克倫邦**（，緬甸文：ကရင်ပြည်နယ်），係喺緬甸嘅一個邦，面積夾埋有30,383平方公里，約莫1,574,079人喺呢度住緊。

## 睇埋
### 緬甸政區
#### 省同埋邦

#### 自治區

## 攷

## 拎

* Statoids

分類:緬甸
克欽邦

**克欽邦**（，緬甸文：ကချင်ပြည်နယ်），係喺緬甸嘅一個邦，面積夾埋有89,041.8平方公里，約莫1,689,441人喺呢度住緊。

## 睇埋
### 緬甸政區
#### 省同埋邦

#### 自治區

## 攷

## 拎

* Statoids

分類:緬甸
內比都聯邦區

**內比都聯邦區**（，緬甸文：နေပြည်တော် ပြည်ထောင်စုနယ်မြေ），係喺緬甸嘅一個政區，面積夾埋有7054平方公里，約莫1,160,242人喺呢度住緊。

## 睇埋
### 緬甸政區
#### 省同埋邦

#### 自治區

## 攷

## 拎

* Statoids

分類:緬甸
德努

**德努**（，緬甸文：ဓနုကိုယ်ပိုင်အုပ်ချုပ်ခွင့်ရဒေသ），係喺緬甸嘅一個自治區，加埋約莫有161,835人喺呢度住緊。

## 睇埋
### 緬甸政區
#### 省同埋邦

#### 自治區

## 攷

## 拎

* Statoids

分類:緬甸
佤邦

**佤邦**（，緬甸文：ဝကိုယ်ပိုင်အုပ်ချုပ်ခွင့်ရတိုင်း），係喺緬甸嘅一個自治區，加埋約莫有558,000人喺呢度住緊。

## 攷

## 拎

* Statoids

分類:緬甸自治區域
班迭棉芷省

**班迭棉芷省**（，高棉文：ខេត្តបន្ទាយមានជ័យ），係喺柬埔寨嘅一個省，面積夾埋6,679平方公里，家陣約莫有861,883人喺呢度住緊。

## 睇埋
### 柬埔寨政區
{| style="background:none;" cellspacing="2"

## 攷

## 拎

* Statoid 

分類:柬埔寨
磅湛省

**磅湛省**（，高棉文：កំពង់ចាម），係喺柬埔寨嘅一個省，面積夾埋4,549平方公里，家陣約莫有928,694人喺呢度住緊。

## 睇埋
### 柬埔寨政區
{| style="background:none;" cellspacing="2"

## 攷

## 拎

* Statoid 

分類:柬埔寨
永豐街

**永豐街**（），係香港灣仔一條馬路，由皇后大道東開始，去到星街。而星街部份路段本嚟都係永豐街一部份。
繼園街

**繼園街**（），係香港北角一條馬路，由丹拿道同電照街交界開始，另一邊係掘頭路。街名係嚟自嗰度舊時廣州軍閥陳濟棠大佬陳維周嘅「繼園」大宅。
聖約翰里

**聖約翰里**（），係香港九龍九龍塘一條馬路，由窩打老道開始，另一邊係掘頭路。街名係嚟自嗰度嘅香港聖約翰救護機構九龍及新界總區總部。
復康徑

**復康徑**（），係香港九龍藍田一條馬路，由茜發道開始，另一邊係掘頭路，去到觀塘三山國王廟，嗰度另有一條行人路通返去鯉魚門道。街名係嚟自嗰度嘅香港復康會藍田綜合中心。
啟德橋道

**啟德橋道**（），係香港九龍啟德一條馬路，由承豐道開始，去到承昌道。嗰度前身係原啟德機場連接南停機坪同滑行道嘅橋，啟德機場關閉後停用，2010年代頭隨啟德發展改建成車路，2013年5月18號通車，坊間普遍叫「**啟德橋**」，但條馬路要到2021年6月25號先至正式刊憲命名叫「啟德橋道」。
荔景山路

**荔景山路**（），舊時叫**荔景山道**，係香港九龍荔枝角到新界葵涌一條馬路，由荔枝角荔灣道開始，去到葵涌葵涌道，途經荔景。
經紀戶口

**經紀戶口**（ | ）係指一啲代一位投資者儲住金融資產嘅戶口。

## 睇埋
*金融工具
*孖展
瑪利奧激戰前鋒戰鬥聯賽

**瑪利奧激戰前鋒戰鬥聯賽**（英文：Mario Strikers: Battle League），係由任天堂開發足球嘅體育遊戲，2022年推出。

## 場館
*體育場館
*熔岩城堡
*幽靈宅邸
*叢林靜修處
*蘑菇山
*皇家城堡
*沙漠廢墟
*小行星
*城市屋頂

## 參考


## 出面網頁
*
*瑪利奧維基瑪利奧激戰前鋒戰鬥聯賽
*瑪利奧激戰前鋒戰鬥聯賽影片
FIFA 23

**FIFA 23**，係由EA Sports開發足球嘅體育遊戲，2022年推出。

## 授權嘅比賽
*英格蘭超級足球聯賽
*西班牙甲組足球聯賽
*德國甲組足球聯賽
*意大利甲組足球聯賽
*法國甲組足球聯賽
*歐洲聯賽冠軍盃
*歐霸盃
*歐洲協會聯賽
*歐洲超霸盃

## 參考


## 出面網頁
*FIFA 23英超影片
*FIFA 23歐聯影片
*FIFA 23歐洲超級盃影片
2014 FIFA World Cup Brazil (遊戲)

**2014年FIFA巴西世界盃**（）係由EA Sports開發足球嘅體育遊戲，2014年推出。

## 參考


## 出面網頁
*2014年FIFA巴西世界盃影片1
*2014年FIFA巴西世界盃影片2
超級泡泡龍2

**超級泡泡龍2**（），係由TAITO開發嘅彈珠消除類遊戲，2002年推出。

## 角色
*小傢伙
*Catch
*真菌屬
*卡茨
*貓
*Mr
*T小姐
*Pinky
*普卡東
*湯姆和山藥
*沃洛

## 參考


## 出面網頁
*泡泡龍維基超級泡泡龍2
*超級泡泡龍2影片
Paparazzi (Lady Gaga嘅歌)

《**Paparazzi**》係由美國歌手Lady Gaga同埋Rob Fusari一齊寫嘅節奏藍調歌曲。呢首歌係從Gaga嘅第一張專輯《The Fame》（2008年）抽出發行嘅單曲。

## 參考

## 出面網頁
* Lady Gaga官方網站
百事侵略者

《**百事侵略者**》（）係一隻由雅達利開發、可口可樂公司喺1983年雅達利2600平臺到發行嘅固定射擊遊戲，係1978年遊戲《太空侵略者》雅達利2600版嘅重製版本。玩家要操控喺螢幕底部嘅雷射砲射低上邊入侵嘅敵人，而啲敵人就包括串出「百事」（Pepsi）嘅英文字母。玩家有三分鐘嘅時間限制，不過有無限條命。

《百事侵略者》被稱為廣告遊戲嘅早期代表作。可口可樂公司喺1983年嘅銷售會議將呢個作品送畀公司高層，希望可以提高士氣，不過大部分人因為無興趣無接受到贈品。本作以雅達利2600平臺上最稀有嘅遊戲聞名，據稱發行量只有125份，歷來喺各種線上拍賣網站到都賣到好價錢。

## 概要

《百事侵略者》係隻固定射擊遊戲，係1978年遊戲《太空侵略者》雅達利2600版嘅重製版本。玩家要操控喺螢幕底部嘅雷射砲射低上邊入侵嘅敵人，原著入面每行6個外星人改咗做P、E、P、S、I五個英文字母（「百事」嘅英文名）再加一個作著嘅外星人；另外，喺螢幕頂部郁嘅太空船都改咗做百事嘅 logo。原著入面玩家無時間限制，但係有接關次數嘅限制；喺本作入面，玩家有三分鐘嘅時間限制，不過有無限條命。玩完之後，螢幕上邊會顯示「COKE WINS」（可樂贏咗）。另外，地面嘅顏色亦都改咗做可口可樂嘅顏色。

由於《太空侵略者》雅達利2600版嘅移植人員 Rick Maurer 因為金錢問題離職，雅達利將《百事侵略者》嘅開發工作交咗畀 Christopher Omarzu。可口可樂公司喺1983年嘅銷售會議到送咗本作再加部雅達利2600主機畀與會嘅125位公司高層，希望可以提升士氣，不過大部分人因為無興趣無接受到贈品。

開發人員 Omarzu 本人曾經嗌錯咗隻 game 做《可樂贏咗》（Coke Wins）同《可樂侵略者》（Coke Invaders），廣為流傳。

## 評價同影響
作家 Matthew S. Eastin 話《百事侵略者》係「廣告遊戲」（advergame）嘅早期代表作，而且佢攻擊競爭對手嘅意味大過廣告意義。《衛報》將《百事侵略者》納入最佳植入式廣告電子遊戲清單入面，亦都認為係廣告遊戲嘅早期代表作，又話係「惡作劇」式嘅行銷手法；《PC Format》就認為呢個行銷策略好明智，又將佢同真人騷《誰是接班人》做比較；《Retro Gamer》就批評本作嘅敵人唔識好似原作《太空侵略者》咁向下郁。

《百事侵略者》嘅卡帶係黑色，無外部包裝；因為係專為參與1983年銷售會議嘅公司高層製作，本作嘅發行量據講只有125份。《百事侵略者》依家已經成為電子遊戲收藏家眼中炙手可熱嘅目標，喺eBay試過賣到1,825美元嘅高價。

## 註釋

## 參考資料
泡泡龍極端主義者

**泡泡龍極端主義者**（英文：Ultra Bust-a-Move），係由TAITO開發嘅彈珠消除類遊戲，2004年推出。

## 遊戲模式
;經典遊戲模式
佢由一個級別分支組成，玩家喺2條可能嘅路徑之間進行選擇，直到到達終點，總共30個級別。

;1P挑戰盲模式
消除各種隨機氣泡，呢啲氣泡喺玩家射出鄰近氣泡之前唔會顯示佢嘅顏色。

;1P挑戰射擊模式
用發射器入面有限數量嘅氣泡消除所有氣泡。

;1P挑戰蹺蹺板模式
當一邊氣泡數量嘅平衡被破壞時，屏幕會向一個方向傾斜。如果唔平衡太多，玩家就會失敗。

;2P節拍VS模式
挑戰電腦、本地朋友或者喺線朋友，睇下邊個可以消除盡可能多嘅氣泡，同時壓倒對手。線上選項仲提供面對面排名。

;2P挑戰掉落模式
兩名玩家共用同一個泡泡發射器，輪流睇下邊個可以掉落最多泡泡。

;2P挑戰淘汰賽模式
兩名玩家共享同一個泡泡發射器，輪流睇下邊個可以匹配最多嘅泡泡顏色。

## 角色
*小傢伙
*小丑
*殺手小姐
*波奇
*羅西
*浪漫C
*沼澤地
*嬰兒綠
*勇敢的
*鬼紅
*拉比
*緊張博士

## 參考


## 出面網頁
*泡泡龍維基泡泡龍極端主義者
*泡泡龍極端主義者影片
香港公務員

**香港公務員** (Hong Kong civil servants)，係香港開埠後到香港特別行政區時期，同香港政府保持常規僱傭關係嘅僱員群體，分佈喺各個政府部門。另外，以非公務員合約聘請同外判制度下聘請嘅僱員，就唔視為香港公務員嘅一部分。香港特區時代嘅公務員體制，決策局以下嘅公務員須要遵守政治中立嘅原則，效忠中華人民共和國香港特別行政區，同時唔受政治委任官員變動嘅影響，呢個制度嘅好處係可以保障政府施政穩定同公務員士氣。2002年同之前，香港公務員體系入面最高職位係政務司司長（D10薪級），2003年實行主要官員問責制之後就降到決策局常任秘書長（D8薪級）。目前，行政長官、司長、副司長、各決策局嘅局長、副局長、政治助理等都屬於政治任命官員，唔屬於公務員職位。

2023至24年度嘅全體公務員編制職位數目有19.7萬個，其中首長級公務員職位有大約1500個，佔全體公務員人數唔夠百分之一。非首長級公務員入面，總薪級表第34點或以上（高級行政主任、總行政主任）至警務人員薪級表第54b點或同等薪點（高級督察至高級警司）屬於高級公務員；總薪級表第10至33點或同等薪點（二級行政主任、一級行政主任）屬於中級公務員；總薪級表第10點以下或同等薪點（文書助理）屬於低級公務員。公務員事務局負責管理公務員隊伍嘅整體事務，獨立法定機構公務員敍用委員會就公務員嘅聘用、晉升同紀律事項，向政府提供意見。另外，香港公務員工會華員會係全港最大嘅工會組織。

## 政務主任

## 航空交通管制主任

## 飛機工程師

## 救護主任

## 系統分析/程序編製主任

## 建築師

## 政府檔案處主任

## 評稅主任

## 審計師

## 屋宇裝備工程師

## 屋宇測量師

## 化驗師

## 臨床心理學家

## 郵務監督

## 牙科醫生

## 經濟主任

## 教育主任

## 教育主任(行政)

## 工程師

## 機電工程師

## 電機工程師

## 電子工程師

## 土力工程師

## 環境保護主任

## 產業測量師

## 行政主任

## 政府律師

## 政府車輛事務經理

## 房屋事務經理

## 入境事務主任

## 海關督察/監督

## 督學(學位)

## 知識產權審查主任

## 勞工事務主任

## 地政主任

## 土地測量師

## 園境師

## 法律援助律師

## 康樂事務經理

## 屋宇保養測量師

## 管理參議主任

## 海事主任

## 機械工程師

## 醫生

## 律師

## 職業安全主任

## 懲教主任

## 法定語文主任

## 民航事務主任

## 機師

## 藥劑師

## 規劃師

## 警務督察/警司

## 節目主任

## 印務主任

## 工料測量師

## 註冊護士

## 規管事務經理

## 科學主任

## 社會工作主任

## 消防隊長/消防區長

## 結構工程師

## 物料供應主任

## 驗船主任

## 電訊工程師

## 城巿規劃師

## 貿易管制主任

## 訓練主任

## 運輸主任

## 庫務會計師

## 物業估價測量師

## 獸醫師

## 水務化驗師

## 農業主任

## 救護員

## 懲教助理

## 製圖師

## 公司註冊主任

## 法庭傳譯主任

## 館長

## 關員

## 學術主任

## 消防員(行動)

## 消防員(控制)

## 漁業主任

## 林務主任

## 警察福利主任

## 衞生督察

## 院務主任

## 入境事務助理員

## 新聞主任

## 破產管理主任

## 電訊督察/監督

## 司法書記

## 初級警務人員

## 田土轉易主任

## 土地註冊主任

## 法律翻譯主任

## 聯絡主任

## 圖書館館長

## 文化工作經理

## 音樂主任

## 職業環境衞生師

## 物理學家

## 管理值班工程師

## 船舶安全主任

## 即時傳譯主任

## 社會保障主任

## 專責教育主任

## 統計師

## 貿易主任

## 會計主任

## 航空通訊員

## 空氣調節督察

## 空勤主任

## 航空交通事務員

## 飛機技術員

## 康樂助理員

## 槍械員

## 執達吏/執達主任

## 屋宇裝備督察

## 屋宇監督

## 外勤統計主任

## 文憑教師

## 貴賓車司機

## 廚師

## 工程監督

## 合作事業督察

## 電腦操作員

## 法庭檢控主任

## 文化工作助理員

## 資料處理員

## 牙科手術助理員

## 牙科技術員

## 牙科治療師

## 營養科主任

## 配藥員

## 家務員

## 考牌主任

## 電氣督察

## 電氣技術員

## 電子督察

## 工程化驗室技術員

## 娛樂事務管理主任

## 環境保護督察

## 審查主任

## 爆炸品主任

## 農林助理員

## 農林督察

## 漁業督察

## 漁業技術主任

## 管工

## 小販管理主任

## 工業主任

## 注射員

## 工程督察

## 實驗室技術員

## 勞工督察

## 地政督察

## 小輪船長

## 律政書記

## 講師(非學位)

## 海事監督

## 海事督察

## 機械督察

## 醫務化驗員

## 抄錶員

## 汽車檢驗主任

## 職業治療師

## 行動及訓練主任

## 防治蟲鼠助理員

## 防治蟲鼠主任

## 攝影員

## 物理治療師

## 警察通訊員

## 警察電訊督察

## 警察翻譯主任

## 郵務員

## 郵差

## 小學學位教師

## 印刷技術員

## 校對

## 雷達機械師

## 無線電機匠

## 放射技師

## 政府化驗所技術員

## 科學助理

## 驗船督察

## 社會保障助理

## 社會工作助理

## 特別攝影員

## 統計主任

## 統計督導

## 輔航設備監督

## 物料供應員

## 測量主任

## 裁縫

## 稅務督察

## 稅務主任

## 技術主任

## 技術主任(文化工作)

## 交通助理員

## 交通督導員

## 運輸監督

## 運輸督察

## 政府車輛事務主任

## 物業估價主任

## 獸醫實驗室技術員

## 機密檔案室助理

## 私人秘書

## 文書主任

## 文書助理

## 司機

## 監工

## 技工

## 工人

## 攷
譯戰同盟

《**譯戰同盟**》（）係一套2023年上畫嘅美國電影，由佳烈治執導，積佳蘭賀、達爾薩林、安東尼史達、亞歷山大路域、波比史高菲、艾蜜莉碧崔、祖尼李米勒主演。